
1. [bookmark: _Toc306088651]Bevezetés

„Hasztalan dolog azt hinni, hogy úgy nevelhetjük gyerekeinket, ahogy akarjuk. Kénytelenek vagyunk követni a szabályokat, melyek a minket körülvevő társadalmi környezetben uralkodnak.”[footnoteRef:1] [1:  Durkheim 1980:42] 

A modern társadalomban az oktatási intézmények döntő fontosságúvá váltak. Egyre nagyobb része vesz részt a fiataloknak, gyerekeknek az iskolai oktatásban, és egyre hosszabb ideig. Éppen ezért lettek fontosabbak és nőttek meg erőteljesen az iskolával kapcsolatos elvárások.[footnoteRef:2]  Az oktatási expanzió azonban nem jelenti feltétlenül, hogy a magasabb iskolai végzettség elérése feltétlenül létbiztonságot, jobb egzisztenciát, előnyösebb munkaerő-piaci helyzetet teremt, másfelől az alacsony iskolai végzettség nagy eséllyel sodorja kilátástalan helyzetbe az egyéneket. [2:  Andorka 1997] 

 Az oktatás társadalmi funkciói esetében arra keressük a választ, hogy milyen szerepet tölt be az iskola szűkebb vagy tágabb társadalmi környezetében; melyek a társadalom számára kiemelkedően fontos tennivalói; mit vár el tőle a társadalom. Az iskola feladata szociológiai szempontból leegyszerűsítve a társadalom tagjává tétel. A szociológiai szakirodalomban a funkciók elemzésének szűkebben vett értelme is van; Magyarországon leginkább a külső és belső funkciók megkülönböztetése terjedt el.[footnoteRef:3] Ez azt jelenti, hogy az iskolában lezajló események nem közvetlenül eredményezik azt a társadalmi környezetben, amit eredetileg megcéloztak.[footnoteRef:4] A belső funkciók a pedagógiai tevékenységek, külső funkciók pedig azok a hatások, eredmények, melyeket az iskola működése során a társadalmi környezetében elér (migráció, mobilitás, szelekció…).  [3:  Gazsó 1976]  [4:  Bourdieu 1978] 

Az oktatás azért van, hogy segítse a fiatalok beilleszkedését a társadalomba, miközben megtanítják annak értékeit, normáit és gyakorlatát.



 Problémafelvetés és célkitűzés

Szakdolgozatom témája a Csornai Kistérség oktatásszociológiai problémái.
A témaválasztásnál fontos szempont volt, hogy az iskola immár köztudottan az egyik legfontosabb színtere a társadalmi reprodukciónak. Az iskola a család után a második legfontosabb szocializációs közeg. A XX. század második felétől kezdve egyre fontosabb, hogy megfelelő ismereteket sajátítsunk el. A mai fejlett társadalmakban már jelentősen megnövekedett az igény a tájékozottság és a szakképzettség iránt. Ezért növekszik egyre jobban az oktatás és oktatásügy fontossága. Ma már egy olyan információs társadalomban élünk, melynek elengedhetetlen feltétele a „tudás”, az információk áramlása, műveltség átadása. Ebben pedig az iskoláknak, oktatási intézményeknek kimagasló szerepük van. Szükséges azonban, hogy a társadalom minden egyes tagja azonos eséllyel induljon az iskolaválasztás terén.
Elsődleges célom, hogy az iskola szociológiai jellegű problémáira felhívjam a figyelmet. Értem ezalatt az iskola „belső” problémáinak feltárását, de ezt csak részben, továbbá az iskolát, mint társadalmi intézményt kell szemügyre venni. 
Az utóbbi évtizedekben a nevelés és oktatás kérdései iránt megnőtt az érdeklődés. Az ezzel foglalkozó irodalom már olyan nagy, hogy semmiképpen nem törekedhetek teljességre. Korábbi szociológiai munkák közül több ajánlja a problémák „megoldására” az iskolai intézményrendszer megszűnését. Véleményem szerint ez semmiképp nem fogadható el. Máshonnan kell közelíteni a dologhoz. Ezekkel a kritikai írásokkal ezért nem is foglalkoztam részletesen. Nem célom szociálpszichológiai elemzést írni, s nem foglakozom az oktatásgazdaságtan kérdésével sem.
A kérdéskört elvi szempontból inkább problémacentrikus módon kívántam megközelíteni (nem általános és leíró jelleggel). Ezért az elvek gyakorlatban megjelenő formáiról akarok inkább beszélni.
A szakdolgozatom középpontjában az egész nevelési folyamat alapvető intézményrendszere áll, az iskola. Hiszen az iskola a teljes nevelési-szocializációs folyamat azon eleme, amelyre a tudatos társadalmi cselekvés leginkább és legközvetlenebbül hat és hathat. Éppen ezért itt különösen fontos, hogy a cselekvés információs bázisa minél gazdagabb legyen. Az iskolán kívüli nevelés egyéb lehetőséget csak érintőlegesen kívánom említeni. Természetesen ezek és még sok más tényező befolyásolja a gyerekek szocializációját a társadalomba. 
Azért esett a választásom a Csornai Kistérségre, mert itt élek, s éppen ezért teljes rálátásom van az itt zajló eseményekre. Ismerem az iskolákat, tanárokat, látom miként változott a helyzet azóta mióta én ide jártam, s úgy gondolom ez nagyban segítségemre lehet vizsgálódásom során. Kíváncsi voltam, hogy az iskolák milyen módon járulnak hozzá az oktatás és nevelés kérdéséhez.
Képes-e az iskolarendszer a társadalmi és kulturális egyenlőtlenségek spontán hatásait csökkenteni, vagy megőrzi ezeket?
Szinte elfogadott tény, hogy a gyermek iskolai életét és továbbtanulási esélyeit a szüleinek a társadalmi munkamegosztásban elfoglalt helye határozza meg. Sőt később említésre kerül, hogy a tapasztalatok és kutatások azt mutatják, hogy az oktatás nem járul hozzá a gazdasági egyenlőséghez sem. Az oktatásszociológiai kutatások egyik következtetése, hogy az iskolához való egyenlő hozzáférhetőség nem változtatta meg nagymértékben a felnövekvő generációk szüleihez viszonyított társadalmi státuszát. S ehhez szorosan kapcsolódva felvetődik a második problémakör, mellyel foglalkozni kívánok: hogy a különböző iskolatípusokban (különböző területeken, település-típusokon) tanuló diákok társadalmi összetétele nagyrészt szinkronban van az adott iskolatípus befejezésével elérhető társadalmi státusszal. A vizsgált Csornai kistérségre vonatkoztatva teszem fel a kérdést, vagy inkább idéznék egy kérdést, amelyet a legtöbb szülő feltesz manapság: „Mi a legjobb a gyerekemnek, merjem-e beadni egy kis falusi iskolába vagy inkább bevigyem a városba tanulni?” 
Vajon valóban hátrányt jelent-e a gyermeknek egy kisebb falusi iskolában való tanulás a továbbtanulás szempontjából? Milyen lehetőségei vannak a kistelepülési iskoláknak a megmaradásra?
A feltett kérdésekre keresem a választ, s ezeket a problémákat igyekszem körüljárni e kistérségben, melyben sok aprófalu található, s igen jellemző ez utóbbi probléma. Az ilyen falusias, rurális – vagyis aprófalvas – térségek iskolával való ellátásáról van szó. Itt összekapcsolódik a kisiskola problematikája a lokalitáséval, hiszen az ilyen településszerkezetű térségekben lokálisan csak kisiskola létesíthető.
Valószínű, hogy a „falusi kisiskola” problémája látszatra ugyan oktatási, pedagógiai kérdés, a valóságban azonban társadalompolitikai, másodsorban gazdasági-pénzügyi összefüggésekben helyezhető el. Politikai kérdés abban a vonatkozásban, hogy a lokalitások, a helyi társadalmak kompetenciájáról szól, s így összekapcsolódik a civil társadalom erejével, egyáltalán létével. Gazdasági-pénzügyi kérdés lehet azonban akkor, ha úgy fogalmazódik meg, hogy az egy tanulóra jutó fajlagos költségek magasabbak a nagyobb iskolákhoz viszonyítva – költsünk-e többet egy helyben tanuló falusi gyerekre, mint egy nagyobb településen élő és tanulóra? Egymásnak ellentmondanak a kisiskolák nagyobbakba történő összeszervezésének programjai illetve más civil mozgalmak falusi iskolák megtartásáért küzdő programjaival.
Az alábbiakban igyekszem azt is megvizsgálni, hogy – saját és mások korábbi kutatásai, valamint a nemzetközi szakirodalom szerint – milyen funkciói, milyen előnyei és hátrányai vannak a falusi kisiskolának. Természetesen nem kívánok politikai illetve gazdasági kérdéseket feszegetni. Kizárólag szociológiai illetve pedagógiai szempontból közelítem meg a témát. Az előző megállapítás azonban mindenképpen szükséges volt a probléma gyökerének alapos ismerete mellett.


2. [bookmark: _Toc306088652]Kutatástörténet

A közigazgatás és így az ebbe integrált közoktatás-irányítás 1990 óta decentralizált rendszerében a területi szintű irányítás legújabb eleme a kistérség. Noha szigetszerűen már a 90-es évek közepétől megjelentek kis-vagy mikrotérségi léptékű közoktatási együttműködések, ezek az ország kevés és szűk kiterjedésű térségére korlátozódtak, így térbeli hatásuk sokáig elenyésző volt, s máig gyenge. Ugyanakkor ezek a kistérségi léptékű együttműködések gyakran mutatták fel a kooperációk, az egyszerre eredményes és hatékony közoktatás-tervezés és –fejlesztés jeleit.
A 2004. évi CVII. törvény létrehívta a többcélú kistérségi társulásokat (TKT). E társulásokban a területfejlesztési feladatok kötelező ellátása mellett egyes közszolgáltatások, köztük a közoktatási feladatok kistérségi szintű közös megszervezése is fontos szerepet kapott. A törvény legalább két kötelező közoktatási feladat közös ellátását írta elő, s egyben pénzügyileg támogatta. A többcélú kistérségi társulások jelentős fejlesztési és működési állami forrásokat kapnak. Döntően a normatív támogatásra épülő ösztönző rendszer következménye, hogy a többcélú társulások ma már teljesen lefedik az országot.
Az oktatási tárca bevezette a kistérségi szintű közoktatás-tervezést is. Mindezen törekvések mögött alapvetően az áll, hogy az ágazati irányítás komoly szerepet szánt a kistérségeknek a közoktatás hatékonysági problémáinak megoldásában. A szétaprózott és az iskolahasználók számára egyenlőtlen hozzáférést jelentő helyi szintű ellátás és irányítás kistérségi megszervezésétől az oktatás minőségének és eredményességének a hatékonysággal párhuzamosan megvalósuló jelentős javulását is várta.
Empirikus kutatási, valamint mindennapi tapasztalatok a többcélú kistérségi társulási folyamatok számos negatív oldalát is feltárták, illetve tárják. A leggyakoribb negatív tapasztalat az, hogy a támogatási feltételrendszer gyakran csak formális egyezségekhez vezet a társulók között, így a folyamat nem teljesíti be az együttműködéstől elvárt pozitív értékeket.[footnoteRef:5] [5:  Váradi 2008] 




Felhasznált dokumentumok

· Integrált városfejlesztési stratégia Csorna 2009
	A város szerepe az országos koncepció alapján, vonzáskörzete és a kistérségben betöltött központi szerepe is említésre kerül. Leginkább városi szintű tervezés és elemzés. Ebben az esetben azért fontos megemlíteni, mert tartalmaz a kistérségre vonatkozó fejlesztési célokat is. Megközelítésének módja az, hogy milyen központi szerepet tölt be Csorna városa a kistérség szempontjából. Az oktatás szempontjából a helyi intézményeket mutatja be s hogy milyen feladatokat lát el a város. Jövőbeli tervei között e stratégia szerint nem szerepel konkrétan az oktatással foglalkozó program.

· A Csornai Többcélú Kistérségi Társulás Közoktatási Intézkedési Terve 2008
	A dokumentum bemutatja a társulást, annak feladatait és céljait. Táblázatokkal és adatokkal szolgál a kistérség közoktatási feladatellátásáról. Általa pontos képet kapunk a csornai kistérség helyzetéről. A feladatok nagy részét az itt megemlített társulás vállalta magára, melynek a kistérségben lévő szinte összes település a tagja. Az óvodai ellátástól a felnőttképzésig minden területre kiterjedő bemutatást kaphatunk. Szakdolgozatom egyes részein leginkább erre a dokumentumra támaszkodtam.

· Intelligens kistérségek létrehozása Győr-Moson-Sopron megyében a felülvizsgált statisztikai rendszerben – (Nyugat-Magyarországi Tudományos Intézet Közleménye)
Megyei összefoglaló dokumentum a megyében található kistérségek társadalmi-gazdasági helyzetéről. Külön statisztikai elemzést tartalmaz a megyei települések állapotáról. Főként területfejlesztési szempontú megközelítést alkalmaz. A humánerőforrás fejlesztésére (és azon belül az oktatásra) irányuló törekvései miatt említem meg, mint felhasznált dokumentumot. Látható belőle, hogy hol áll megyei szinten a csornai kistérség a többi kistérséghez viszonyítva.

· Csorna város önkormányzatának 2011-2014. évre szóló Gazdasági és Humán Programja
A gazdasági és humán program a helyi lehetőségeket és adottságokat a költségvetéssel összhangban fogalmazza meg. A kistérségi területfejlesztési koncepcióhoz illeszkedve tartalmazza a fejlesztési elképzeléseket, az egyek közszolgáltatások biztosításnak javítására vonatkozó megoldásokat. Tartalmaz helyzetértékelést, célokat fogalmaz meg, és tartalmazza a célok eléréséhez biztosítandó lehetséges eszközöket.

· Győr-Moson-Sopron megye Területfejlesztési Programja
Meghatározza a megye területfejlesztési céljait és a célok megvalósítását szolgáló programokat. A program célja, hogy a területfejlesztés-tervezés eszközeivel hozzájáruljon a megye helyzetének, életkörülményeinek javításához, a megye és a Nyugat-dunántúli régió belső kohéziójának megteremtéséhez, a társadalmi-gazdasági életben kimutatható különbségek csökkentéséhez, a határokon átnyúló kapcsolatainak bővítéséhez. Hogy a  felsoroltak segítségével a megye sikeresen fenntarthassa a „hazai modernizációban betöltött zászlóshajó szerepét, s ezzel egyúttal hozzájáruljon a Nyugat-dunántúli régió európai tagállamok szintjén mért versenyképességének eléréséhez”.[footnoteRef:6] [6:  Forrás: Győr-Moson-Sopron megye Területfejlesztési Programja. 7. o.
] 



3. [bookmark: _Toc306088653]Elméleti háttér
3.1. [bookmark: _Toc306088654]Alapfogalmak

A szociológiának számos specializálódott ága van. Egyesek bizonyos társadalmi intézményeket vizsgálnak; mások társadalmi csoportokat, vagy egy-egy folyamatot tanulmányoznak. Különböző társadalmi tényezők kutatásakor, különböző csoportokat és szervezetet más szakszociológiák nyomán tanulmányozzuk (pl. családszociológia, a csoportkutatás, a szervezetszociológia segítségével).
Az oktatás szociológia, mint szakszociológia tudomány-rendszertani helye szerint a társadalomtudományok közé tartozik. Kutatási tárgyköre az oktatási térség, az iskolarendszerek és a társadalmi környezet kapcsolatának elemzése, annak működése, az ember (egyének – csoportok – szervezetek) részvételével, a kölcsönhatások (ellentmondások, konfliktusok) vizsgálatával. Az oktatásszociológia feladata felfedni a társadalmi igényeket, az oktatás alapvető funkciója révén, miközben kutatja a konkrét társadalmi jelenségeket, pontos (számszerűsített) magyarázatok ad e jelenségekről, előrejelzéseket (tendenciák) próbál adni, sőt szükség esetén oktatáspolitikai javaslatokat tesz.
Az oktatásszociológia az a szakszociológia, amely a különböző társadalmi közösségeket (egyének – csoportok – rétegek) oktatásuk folyamán vizsgálja, iskolarendszerek kereteiben, vagy azon kívül, miközben elemzi az oktatás társadalmi hasznosulását. A nevelésszociológia pedig az a szakszociológia, amely a különböző társadalmi közösségeket szocializáció közben, mint a nevelés alanyait, ill. tárgyait vizsgálja. Itt azokról a legátfogóbb összefüggésekről van szó, amelyek a nevelés, mint a társadalomba való bevezetés folyamatát szükségessé és lehetővé teszik.[footnoteRef:7] [7:  Gábrity 2008] 

Az oktatás általánosságban a társadalomban felnőttkorban betöltendő szerepekhez szükséges ismeretek átadása a gyerekeknek és a fiataloknak. A nevelés pedig a viselkedési normák megtanítása, s a mögöttük álló értékek átadása, vagyis a személyiség fejlesztése. E fogalom rokon a szocializáció fogalmával.
Az oktatás azáltal, hogy nagyjából egységes ismereteket ad át a fiataloknak, egységes kultúrába vezeti be őket, hozzájárul ahhoz, hogy megerősödjön bennük az az érzés, hogy egy nagyobb (többnyire nemzeti) társadalmi közösség tagjai, vagyis integrálódnak a társadalomba. Az oktatási intézmények funkciói: ismeretek átadása (oktatás); személyiség fejlesztése (nevelés); fiatal nemzedékek integrációja a társadalomba.[footnoteRef:8] [8:  Andorka 1997:378-379] 

Az oktatás társadalmi funkciói:
· a manifeszt/nyilvánvaló funkciója a kummunikatív szimbolikus tudásátadás,
· a látens/rejtett funkció, vagyis az iskolarendszer és a társadalmi rétegződés összefüggései.
Az iskola funkcionális elemzése:[footnoteRef:9] [9:  Kozma 1985:129-142] 

· manifeszt funkciók: a hivatalosan megfogalmazódó igények elvárások
· tényleges funkciók: mindazok a szükségletek, melyeket az iskola kielégít
· látens funkciók: azok a tevékenységek, melyekkel az iskola társadalmi környezetének nem hivatalos szükségleteit teljesíti
· nem teljesített szükségletek

A kistelepülések és kisiskolák definiálásánál is felmerülhetnek problémák. Az előbbi fogalom meghatározására ugyan vannak statisztikai kategóriák (500 vagy 1000 lakosnál kisebb település, illetve külterületi lakott hely), mégis úgy gondolom, hogy az iskola telepítése, működése szempontjából a lakosság száma mellett legalább ilyen fontos az életkori, esetleg etnikai összetétel, a település földrajzi és közlekedési távolsága, hagyományai. A kisiskola meghatározása sem egyértelmű. Az UNESCO-összeírások az egy-két tanítós intézményeket nevezték ilyennek. Az egy-két tanítós iskola velejárója az osztatlan tanítási forma. Amikor kisiskolákról beszélünk, a szó szűk szakmai értelmében ezekre az iskolákra gondolunk. Bővítve a fogalmat, kisiskolának mondjuk azokat is, ahol nincsen párhuzamos osztály, bár csoportösszevonás nem vagy csak ritkán fordul elő.
A kisiskolák általában nem rendelkeznek megfelelő kapacitással a tantervi előírások megvalósításához. A kulturális környezetet ellenérvként felhozók érvelése szerint a kistelepüléseken a tanulók izolációja nem teszi lehetővé a városi társadalomi életre való felkészítést, de a tanárok izolációja szintén probléma lehet szakmai szempontból. A költségek mentén érvelők az egy tanulóra eső költségek különbségeit tudják érvként felhozni a városi iskolákban és a kistelepülési iskolákban. Mások pozitívabbnak látták a kistelepülési iskolák helyzetét, megítélésük szerint a kisiskolák adottságai éppen kedvezőnek mondhatók sok szempontból, például az évfolyamok összevonásával működő osztályok pozitív hatással lehetnek a tanulókra, mivel segítik az önálló tanulást és különböző korú gyerekek együtt tanulását és együttműködését. Sokak szemében pozitívnak tekinthető az a tényező is, hogy a tanárok ezekben az iskolákban jobban ismerik a diákjaikat, és a szülők is közelebbi kapcsolatban vannak az iskolával, s a kapcsolatok erőssége nagyobb támogatást biztosít az iskolai munka számára, mint a nagyobb városokban.[footnoteRef:10] [10:  Harrison és Busher 1995] 

A kistelepüléseken működő iskolák helyzete azonban sok tekintetben nagyon különbözik egymástól. Magyarországon különösen jelentősnek mondható a kistelepüléseken élők hátránya az ország más településein élőkhöz képest. Ennek oka a munkahelyek számának drámai visszaesése, a képzetlen munkaerő elértéktelenedése, a közlekedési nehézségek, s helyzetüket tovább rontja a demográfiai helyzet, a népességszám csökkenése. A kistelepüléseken a közoktatás világát átalakító változások a 2000-es évek elején indultak meg, mindenekelőtt a 2004-es, kistérségi társulásokról szóló törvénnyel, amelynek nyomán, jelentős részben a pénzügyi ösztönzők hatására széles körben elterjedtek a kistérségi társulások. Az átalakulási folyamatot felgyorsította az oktatási törvény 2006-os módosítása, ami létszámhatárokhoz kötötte a 8 évfolyamos általános iskola fenntarthatóságát, s külön eljáráshoz kapcsoltan, illetve a kisebbségi programmal működő iskolák számára tette lehetővé a létszámelőírások be nem tartása melletti megmaradást. A jogszabályi változások, párosulva a finanszírozási kényszerekkel, jelentős mértékű átrendeződést eredményeztek a kistelepüléseken.[footnoteRef:11] [11:  Imre 2008] 


3.2. [bookmark: _Toc306088655] Elméletek, korábbi kutatások

A társadalom és a nevelés, oktatás viszonya mind a társadalomról, mind a nevelésről alkotott elméletek egyik alapkérdése. Az ilyen elméletek nagy múltra tekintenek vissza, hiszem még az iskolarendszer megalakulása előtt, az ókori görög és bizánci bölcselők is megfogalmazták a társadalom nevelés általi megjobbításának gondolatát. Platón például részletes tervet dolgozott ki erre utópikus államában. A középkorban aztán az európai oktatás fő iránya a latin nyelv tanulása volt. Változásokat a reneszánsz kor hozott.
A modern társadalomban már a tömegoktatás szükségessége jelenik meg, mely igencsak fontos az alapvető képességek elsajátításához. Először Franciaországban (II. Napóleon, A. Comte), majd Nagy-Britanniában (H. Spencer) foglalkoznak szociológiai értelemben az oktatás, nevelés kérdésével, s ezekben az államokban lesz először kötelező az iskolai oktatás.[footnoteRef:12] Az oktatási rendszer a 19. században alakult ki, s vált lassan a befektetések legfontosabb területévé. Mára az iskola fejlesztése a 21. század hatékonysági reformtörekvéseinek a szerves része.  [12:  Kozma 1994] 

A nevelés társadalmi vonatkozásait a 19. század második felének szociológiájában legátfogóbban Emile Durkheim funkcionalista szociológus fejtette ki. A Nevelés és szociológia című munkájában foglalkozik áthatóan a nevelés definíciójával. Nem ért egyet John Stuart Millel, ki szerint a nevelés szó magában foglalja mindazt, „amit magunk teszünk, vagy mások tesznek értünk, hogy megközelítsük természetünk tökéletességét. Legtágabb értelmezésében még az egészen más célú dolgoknak az ember jellemére és képességeire gyakorolt indirekt hatásait is magában foglalja, mint a törvények, a kormányzati formák, az ipari tevékenység, sőt még az emberi akarattól független fizikai tények is, mint az éghajlat, a talaj, és a földrajzi elhelyezkedés.”[footnoteRef:13] Durkheim szerint ez a fogalommeghatározás teljesen eltérő dolgokat tartalmaz, melyeket nem lehet egy címszó alá venni. Kant szerint „a nevelés célja, hogy minden egyénben kifejlessze az elérhető legnagyobb tökélyt”[footnoteRef:14], de Durkheim azt mondja ez nem valósítható meg teljességgel, mert ellentétben áll az emberi magatartás egy másik szabályával, amely arra kényszerít, hogy speciális és körülhatárolt feladatnak szenteljük magunkat. Képességeink szerint különböző feladatokat kell ellátnunk (specializálódás). [13:  Durkheim 1980:11]  [14:  Uo. 1980:12] 

Az utilitarista definíció szerint a nevelés feladata, hogy az egyént tegye maga és az embertársai boldogságának eszközévé (James Mill). De ez sem állja meg a helyét, mivel meghatározatlanul hagyja a nevelés célját. A nevelés időben és országonként végtelenül változó volt. Míg az ókorban közösségi lényt formált, ma arra tanít, hogy önálló egyéniség légy. Van egy szabályozó típusú nevelés, melytől nem lehet eltávolodni. Ezek a szokások, eszmék a közösségi élet termékei. S itt következik a Durkheim alkotta definíció. A neveléshez egy felnőtt és egy fiatal generáció jelenléte szükséges, valamint az a hatás, amelyet az előbbi az utóbbira gyakorol. a nevelés annyiféle, ahányféle közeg van a társadalomban. a városi nevelés nem ugyanaz, minta vidéki. A specializálódás is egyre korábban kezdődik. Létezik az „eszmeember”: ez mintázza, hogy milyen legyen az ember szellemi, testi és erkölcsi szempontból. A nevelés erre irányul. Feladata, hogy kialakítson a gyermekben: 1. bizonyos számú testi és szellemi készséget, amelyeket a társadalom (…) szükségesnek tart; 2. bizonyos testi és szellemi készséget, melyeket a speciális társadalmi csoport, amelynek tagja, szükségesnek ítél. A társadalom fennmaradásához homogenitás szükséges, s ezt a nevelés erősíti meg és örökíti át. A nevelés csupán eszköz, az elavult helyébe a társadalom másikat tehet, ha elérte fejlődésének bizonyos fokát. Tehát „a nevelés az a ráhatás, amelyet a felnőtt generációk gyakorolnak azokra, akik még nem érettek a társadalmi életre. Feladata, hogy kialakítsa és fejlessze a gyermeknek azokat a testi, szellemi és erkölcsi készségeit, amelyeket elvár tőle általánosságban a politikai társadalom és speciálisan a sajátos környezet, amelybe tartozik.”[footnoteRef:15] A nevelés a fiatal nemzedék módszeres szocializálása. Célja a társadalmi lény megalkotása, mely individuális (szellemi) lényből és azon lényből áll, melyet a fogalmak, szokások rendszere, és a kollektív vélemény határoz meg. Az ember csak azért ember, mert társadalomban él. A nevelés nem a semmiből teremti az embert, ahogyan Locke és Helvetius[footnoteRef:16] gondolta, hanem készen talált képességekhez alkalmazkodik. Durkheim szerint a nevelés nem azonos a pedagógiával. A pedagógia lényege nem a cselekvés, hanem az elmélet. A nevelés megértésére és nem a gyakorlására vonatkozik. A nevelés alapanya a pedagógia számára. Arculata mindig változik, mert változnak azok a társadalmi feltételek is, melyektől az emberi szükségletek függnek. [15:  Uo. 1980:19]  [16:  Helvetius szerint: minden ember egyformának születik, egyforma képességekkel, csak a nevelés okoz különbségeket.] 

A társadalom egy egységes egész, amelynek alrendszerei vannak: (kultúra, család, vallás, politika, oktatás ...). A szociológia feladata a társadalmi alrendszerek funkcióinak felfedezése és elemzése:
· az oktatás a társadalmi normák és értékek átvitele a fiatalabb generációra
· nevelni lehet munkamegosztással és szisztematikusan: pl. családban primáris szocializáció, az iskolában szekundáris szocializáció megy végbe.
Az iskolai életúttal lehetőséget lát az előrejutáshoz (igazságosabb differenciációk).

Az oktatásszociológia kérdésfelvetése: „Mi a magyarázata annak, hogy az egyenlő esélyeket hirdető iskoláztatás évei alatt mégis újratermelődnek a társadalmi egyenlőtlenségek?”[footnoteRef:17] A kutatási eredmények szerint ugyanis az derült ki, hogy az oktatás nem járul hozzá a társadalmi egyenlőséghez. Ennek oka egyesek szerint az, hogy az iskolai viszonyrendszer leképezi a munkahelyi viszonyokat. A fegyelem és tekintélytisztelet a tanár-diák kapcsolatban köszön vissza. S a jutalmazás-büntetés, mint motiváló eszköz többnyire visszafelé sül el: buzdítja az amúgy is igyekvőt és elbátortalanítja a bizonytalant. Más vizsgálatok szerint a társadalmi egyenlőség elérése felé sem tudott eredményeket elérni az oktatás. Ennek oka elsősorban, „hogy az iskola különböző rejtett mechanizmusokon keresztül céljával és tartalmával, az általa közvetített tudással azon képességek és személyiségjegyek megerősítését preferálja, melyek a fennálló társadalmi egyenlőtlenségeket hosszú távon konzerválják.”[footnoteRef:18] Márpedig a fennálló társadalmi struktúrák egyenlőtlenek. A megoldást a tudás, az anyagiak és a hatalom egyenlőbb elosztása jelentené. Bourdieu[footnoteRef:19] teszi fel a kérdést: Mi az a gyakorlat, amely ezt az újratermelődési folyamatot lehetővé teszi? Milyen tudatos és főleg nem tudatos stratégiák segítenek a társadalmi egyenlőtlenségek fenntartásában és újratermelődésében? E kritikai álláspont szerint, melyet Bourdieu is képviselt, az iskola a rejtett tanterv révén újratermeli a társadalmi egyenlőtlenségeket. A rejtett tanterv szerint az iskolának négy feladata van, s ezek a fennálló társadalmi rend kritikátlan elfogadására irányulnak.[footnoteRef:20] [17:  Meleg 1996:9]  [18:  Uo. 1996:9]  [19:  Bourdieu 1970]  [20:  Illich (1973): A rejtett tanterv. in: Giddens (1995)] 

James Coleman[footnoteRef:21] is végzett a 60-as években vizsgálatot az amerikai oktatási rendszerben megfigyelhető egyenlőtlenségekről. Kutatásai azt az eredményt mutatják, hogy a társadalmi és a családi háttér határozza meg elsősorban az iskolai teljesítményt. Kutatásában eltérő etnikai háttérrel rendelkező, különböző vallású és nemzeti hovatartozású fiatalokat vizsgált. A későbbiekben arra az eredményre jutott, hogy az iskolák különböző légköre, klímája és a tanárok hozzáállása szintén meghatározza a tanulói teljesítményt.  [21:  Coleman munkássága. in: Giddens (1995)] 

Basil Bernstein[footnoteRef:22] vizsgálatai az iskola által közvetített tudás társadalmi csoportonként egyenlőtlen befogadására keresik a magyarázatot. Szerinte az egyenlőtlenségek oka a különböző társadalmi rétegekből származó gyerekek különböző nyelvhasználata. A kidolgozott (univerzális) és korlátozott (partikuláris) kód elmélete mind az iskolai tudásanyag osztályozásában, mind az iskolai teljesítményekben, az interperszonális kapcsolatok milyenségében jól értelmezhetők. Bár több ellenvetés is megfogalmazódott Bernstein kutatási eredményeinek általánosíthatóságáról, az azonban kétségtelen, hogy az iskolai teljesítmények társadalmi csoportok szerinti különbözőségéért az iskola által normaként elfogadott kommunikációs kód felelőssé tehető. [22:  Bernstein 1971] 


A nyolcvanas években előtérbe helyeződnek az ifjúság kutatásában a civilizációs korszakváltást, illetve az ifjúsági korszakváltást középpontba helyező irányzatok.[footnoteRef:23] Ennek lényege, hogy a fiatalok értékorientációi, cselekvési mintái, értékkarrierje egyre inkább eltér a felnőttekétől.  A nyolcvanas évek közepére Jürgen Zinnecker[footnoteRef:24] a nemzedéki, individualizációs és posztmaterialista elméleteket is figyelembe véve középpontba állította az ifjúság önálló társadalmi réteggé válásának kérdését. Hangsúlyozva, hogy a kulturális tőke felértékelődésével együtt jár az ifjúság felértékelődése. [23:  Gábor 2000]  [24:  Gábor 2000] 


Balázs Éva: Kistérségi vizsgálat 2009

Az Oktatáskutató és Fejlesztő Intézet 2009 tavaszán végzett egy országos szintű kistérségi kutatást. A kutatás célja az volt, hogy feltárja a többcélú kistérségek – 2004 óta a közigazgatási rendszert, valamint a kistérségeken belüli folyamatokat egyaránt érintő változások nyomán létrejött – szervezeti, működési kereteit és helyzetét, az együttműködések területeit, az ellátás egyes kérdéseit.
A megye kistérségeire jellemzőnek mutatkoztak a válaszok, Győr-Moson-Sopron megyében, ahol a 7 statisztikai kistérségből 5 válasz érkezett. E kutatási anyagból kiderül, milyen kistérségi állapot a megye és az ország többi kistérségéhez viszonyítva, elsősorban a közoktatás kérdésében. 


4. [bookmark: _Toc306088656]A csornai kistérség
4.1. [bookmark: _Toc306088657]Helyzetelemzés[footnoteRef:25] [25:  A Többcélú Kistérségi Társulás adataiból.] 

4.1.1. [bookmark: _Toc306088658]A kistérség földrajzi elhelyezkedése, településszerkezete 

A Nyugat-Dunántúli régió földrajzi elhelyezkedése rendkívül kedvező – a nyugati határszélen fekszik, négy országgal is határos, – amely hosszabb időszakra visszatekintve is pozitívan befolyásolta fejlődését. A külföldi érdekeltségű vállalkozások száma a központi régió után itt a legmagasabb az országban. A vállalkozási kedv kimagasló, az 1000 lakosra jutó vállalkozások száma csak Közép- Magyarországon nagyobb. A régióban a foglalkoztatási helyzet kedvezőbb az áltagosnál, a munkanélküliségi ráta az egyik legalacsonyabb az országban, a foglalkoztatási arány pedig a legmagasabb a régiók között. Számos turisztikai vonzereje révén jelentős idegenforgalmat bonyolít, a külföldi vendégek aránya kiemelkedő.[footnoteRef:26]  [26:  Forrás: Győri KSH (2005)] 


A csornai kistérség a nyugat-dunántúli régió északnyugati részén helyezkedik el összesen 599 km2 területen. A kistérség három mikrorégió egy-egy részét foglalja magába: a Rábaköz keleti, a Hanság délkeleti részét és a Tóközt. Két meghatározó eleme van: a Hanság és a Rábaköz. A kapuvári, a mosonmagyaróvári, a győri és a téti kistérség határolja. Központja: Csorna. 34 települést: 1 várost (Csorna) és 33 községet, valamint 35790 főt számlál. Népsűrűsége 59 fő/ km2, ez alacsonynak mondható.
A kistérség aprófalvas szerkezetű: 15 faluban a lakosságszám nem éri el az 500 főt, míg további 10 településen 500-1000 között van a népesség száma. Csornán kívül mindössze négy település lakosságszáma haladja meg a 2000 főt (Bősárkány: 2163, Farád 2030, Kóny: 2709, Szany: 2342), közülük Bősárkány és Szany rendelkezik nagyközségi címmel.
A kistérséget alkotó települések: Acsalag, Barbacs, Bágyogszovát, Bezi, Bogyoszló, Bősárkány, Cakóháza, Csorna, Dör, Egyed, Farád, Fehértó, Győrsövényház, Jobaháza, Kóny, Maglóca, Magyarkeresztúr, Markotabödöge, Páli, Pásztori, Potyond, Rábacsanak, Rábapordány, Rábasebes, Rábaszentandrás, Rábatamási, Rábcakapi, Sopronnémeti, Szany, Szil, Szilsárkány, Tárnokréti, Vág, Zsebeháza.
A kistérség központja: Csorna
A településszerkezet jellemzőiből adódóan a települések iskolával való ellátottsága is igen változatos. A központ, Csorna, igen nagy elszívó erővel rendelkezik elhelyezkedésénél fogva a kistérségben. A gyerekek nagy része ezért bejáró tanuló.

4.1.2. [bookmark: _Toc306088659]Gazdasági, infrastrukturális és társadalmi helyzet 

A kistérség legfontosabb egyediségét a fejlett, kedvező természeti (éghajlati és talaj-) adottságokra épülő, nagy hagyományokkal bíró mezőgazdasági termelés adja, bár az utóbbi évek nem kedveztek ennek az ágazatnak. A mezőgazdasági termelés szakszerűsége jó minőségű termékek előállítását teszi lehetővé (búza, árpa, rozs, kukorica, takarmánynövények, napraforgó, cukorrépa, burgonya, stb), de nincs kihasználva a folyók és csatornák által nyújtotta öntözési lehetőségek. A legfontosabb tenyésztett állatfajták a szarvasmarha, a sertés, a pulyka, a csirke, a lúd, a kacsa és a nyúl. Az ipar és szolgáltató tevékenységeknek nincs a térségben jelentős múltja. A térségben a rendszerváltást követően megindult a gazdaság szerkezetének átalakulása, de nem volt olyan dinamikus, mint más térségekben. Viszonylag kevés a vállalkozások száma ezen a területen.
Turisztikai attrakciói közül meghatározó a Fertő-Hanság Nemzeti Park és a Rába folyó. A térség komoly turisztikai potenciállal rendelkezik: természeti értékekben gazdag, elhelyezkedése révén adottak a falusi és ökoturizmus feltételei. Jelenleg a kistérség idegenforgalmi ágazatának komoly hiányossága, hogy nincs megfelelő mennyiségű, minőségű szálláslehetőség, és idegenforgalomhoz kapcsolódó egyéb infrastruktúra. A terület alatt kiterjedt termálvíz bázisok vannak, melyet Csornán gyógyfürdőként hasznosítanak; vize ízületi és mozgásszervi betegségek gyógyítására alkalmas.
A kistérség hansági területeinek javarészt kihasználatlan természeti kincse a tőzeg, melyből a legnagyobb készletek a Kapuvár - Csorna- Kóny - Jánossomorja - Vitnyéd ötszögben halmozódnak fel.
A munkanélküliek aránya az átlagnál alacsonyabb, mindössze 2,7% körüli, míg a képzettség magasabb. A fizikai és a szellemi foglalkozásúak esetében nagy különbség mutatkozik, amely elsősorban a kistérségben élők átlagnál magasabb képzettségi szintjének tudható be. A térségben külföldi tőkebefektetések indultak meg, jelen van a német, az osztrák és a spanyol tőke is, de a befektetések súlya még alacsony a tágabb környékhez viszonyítva. A térség az iskolázottsági és jóléti mutatói nem érik el a Nyugat-dunántúli Régió átlagát, de az oktatási infrastruktúrának a színvonala megfelelő főként, a kiterjedt felnőttoktatásának köszönhetően.
 Regionális összehasonlításban a Csornai kistérséget átlag alatti fejlettségi mutatók jellemzik, nem tartozik azonban a régió kifejezetten elmaradott kistérségei közé. A kistérséget kedvezőtlen ágazati szerkezet, a tercier szektor helyett az ipar dominanciája jellemzi, ami azonban nem az erős iparosodottságnak, hanem inkább a szolgáltató szektor fejletlenségének a jele. Különösen gyenge az idegenforgalmi ágazat, kihasználatlan a turisztikai potenciál. Mindezek következtében a kistérség egy főre jutó jövedelme nem éri el a régió átlagát.
Ezen adatok azért is fontosak, mert az iskola befejeztével nem mindegy, milyen lehetőségei vannak a gyerekeknek a közelben. Látható, hogy a kistérség nem képes eltartani az oktatás révén „kitermelt” foglalkoztatottakat. Igaz a munkanélküliek aránya nem magas, de a foglalkoztatási struktúra nem megfelelő. A kistérségben túlképzés folyik, s ezért a helyi foglalkozási szerkezet nem tudja felszívni a felesleget. Sok az elvándorló a térségből.



4.1.3. [bookmark: _Toc306088660]Demográfiai tendenciák a kistérségben 

A Csornai Többcélú Kistérségben a lakónépesség száma 35790 fő, ebből 30% (10834 fő) a kistérség központjában, Csornán él. 1990 és 2006 között a lakosság száma 1879 fővel csökkent a kistérségben. A legnagyobb fogyás a nagyobb településeken figyelhető meg (Szany, Csorna, Bágyogszovát, Szil), míg emelkedés csak néhány falura jellemző (Vág, Kóny, Bezi, Farád). A kisebb falvakban viszont az alacsonyabb számú lakosságapadás is komoly problémát okoz. 2 olyan falu van a kistérségben, amelynek lélekszáma nem éri el a 100 főt (Cakóháza, Maglóca).


1. ábra. Állandó lakosok száma a kistérségben
* Bezi közoktatási feladatokra nem társult.

Az előrejelzés szerint 2021-re 2%-os csökkenést prognosztizál a kistérség lakosságszámában. Az országra jellemző öregedési folyamat itt is megfigyelhető, míg a 0-19 évesek aránya 18,6%, addig a 65 év felettiek száma 4%-kal több mint 2006-ban. A felnőtt – munkaképes – lakosság aránya 15 év alatt csaknem 2%-kal csökken. Drasztikusan csökken a 20-24 évesek (900 fő), a 15-19 évesek száma (556 fő) és a 10-14 évesek létszáma (320) is a következő években. Ez előrevetíti azt, hogy az általános és középiskolákban sokkal kevesebb gyermek fog járni. 
A nők-férfiak aránya a kistérségben számottevően nem változik. Az évenkénti születések száma lényeges különbséget nem mutat, de folyamatosan csökkenő tendenciát mutat, főként az utóbbi 5 évben. A legtöbben 1991-ben születtek – 443 fő –, míg 2007-ben 41%-kal kevesebben, mindössze 264 gyermek látott napvilágot.
A kistérség egészségügyi ellátása megfelelő színvonalú, mutatói kis mértékben meghaladják a régió átlagértékeit.
A gyermeklétszám folyamatos csökkenése komolyan érinti a térség iskoláit. Mivel csökken azoknak a száma, akik iskoláskorúak, kevesebb iskolára van szükség. A kisebb településeket, melyek, mint láthattuk gyakoriak a kistérségben, még jobban érinti ez a változás. Nem véletlen, hogy az elmúlt években rendszeressé váltak az iskolabezárások a térségben.
4.1.4. [bookmark: _Toc306088661]A kistérség közlekedési viszonyai 

A térség fő közlekedési tengelyét a 85-ös főút adja, emellett keletről a 86-os főút is keresztezi. A két országos jelentőségű főút Csornán keresztezi egymást, így a város olyan tranzitjelleggel rendelkezik, ami alapot ad ahhoz, hogy a város, illetve a kistérség kapcsolódhasson a hazai és a nemzetközi közlekedési hálózathoz. A Csornán áthaladó vasúti főútvonal szintén jó összeköttetést biztosít a városnak, ám a településről leágazó három mellékvágány mindössze 10 községnek jelent közvetlen vasúti kapcsolatot. A 85-ös út, valamint a vasút forgalmi terhelése az utóbbi időben olyan nagymértékben megnőtt, hogy kikényszeríti a Győr - Csorna közti szakasz mielőbbi négysávossá bővítését, valamint a településeket elkerülő szakasz megépítését. A bővítés előmunkálatai az előzetes terveknek megfelelően elkezdődtek.
A települések közúton szinte minden irányból megközelíthetők, zsáktelepüléssel a kistérség nem rendelkezik. 
A Csornára irányuló forgalom kihasználói nem csupán az ott dolgozók tömege, hanem az iskolások is. A kistérség számos településéből napi szinten ingáznak be a diákok. a közlekedés lehetőségei ezért is igen fontosak. Valóban elmondható, hogy az iskolások többsége, lakjon szinte bármelyik kistérségi faluban, könnyen meg tudja oldani a Csornára való bejutást.
4.1.5. [bookmark: _Toc306088662]A közszolgáltatások ellátásának formája a kistérségben

A kistérség 34 települése közül 1 település nem társult közoktatási feladatokra: Bezi. A szakszolgálati feladatokra 1 falu (Bezi) nem kötött megállapodást. Szany, valamint Barbacs az iskolai oktatást egyházi fenntartású intézménnyel kötött megállapodás alapján látja el. Rábapordány és Vág a Vocational Akademyvel kötött megállapodás alapján az alapítványi iskola tagintézményeként működött. Az alapítvány azonban, mivel a szerződésben rögzítetteknek nem tett eleget, az önkormányzatok felbontották a szerződést és a következő tanévtől kezdődően a következő intézményfenntartó társulásokhoz csatlakoztak: Rábapordány Bágyogszováthoz, Vág Szilhoz. A megállapodás értelmében mindkét településen az 1-4. évfolyam helyben maradt és összevont osztályokban folyik a tanítás, a felső tagozatos tanulók pedig a székhelyintézménybe járnak. 
Csorna városában egy egyházi, egy önkormányzati, egy alapítványi és egy megyei önkormányzat által fenntartott általános iskola működik. A kistérségben 7 iskolai és 12 óvodai intézményfenntartó társulás működik, valamint 5 nem önkormányzati fenntartású. Óvodát önállóan 5 település tart fent. A kistérségben önállóan fenntartott önkormányzati iskola nem funkcionál. Markotabödöge az önállóan fenntartott óvoda átszervezését tervezi és a kónyi intézményfenntartó társuláshoz kíván csatlakozni. Az alapfokú művészeti oktatás 9 településen nem megoldott, amelynek egyik oka, hogy a minősítő eljáráson nem felelt meg több intézmény.

4.2. [bookmark: _Toc306088663]Magyarországi közoktatási helyzet[footnoteRef:27] [27:  Forrás:Lannert 2008 
http://www.tarsadalomkutatas.hu/kkk.php?TPUBL-A-820/publikaciok/tpubl_a_820.pdf (2011. 10.04.)

] 


Magyarországon az 1974 és 1980 között született nagy létszámú korosztályok már lassan kilépnek a felsőoktatási életkorból is, a következő korosztályok létszáma pedig egyenletesen csökkenő. 2005-ben a 11–16 éves korosztályok népessége 120 ezer körül ingadozott, de a legfiatalabb iskolások korosztályainak létszáma már ennél is alacsonyabb volt. A most iskoláskor alatti korosztályok létszáma a jelenleg iskolás korosztályok létszámát sem éri el, a következő fél évtizedben az általános iskolába belépő korosztályok létszáma százezernél is alacsonyabb lesz. A magyar közoktatás évek óta komoly hatékonysági problémákkal küzd. Nemzetközi összehasonlításban is pazarlónak tűnik a rendszer, hiszen hiába jut nálunk kevesebb diák egy tanárra, a PISA nemzetközi tanulói teljesítményvizsgálatok tanúsága szerint a tanulói teljesítmények ezt a nagyobb erőforrás-ráfordítást nem igazolják vissza. Az oktatás legfontosabb hatékonysági problémái között „az oktatásirányítási rendszer szétaprózottságát, az oktatásfinanszírozásban érvényesülő „puha költségvetési korlátokat”, a közoktatás mesterségesen magasan tartott létszámigényét, az emberi erőforrás-gazdálkodás rugalmatlanságát, a teljesítmény-sztenderdek hiányát, és az életen át tartó tanulás feltételeit biztosító tanulástámogató rendszerek hiányát említik a szakértők.”[footnoteRef:28]  [28:  Halász – Lannert  (szerk.) 2006  in: Lannert 2008:329
] 

Magyarország rendelkezik az egyik legerőteljesebben decentralizált oktatásirányítási rendszerrel, ahol az intézményfenntartás terhe nagyon sok önkormányzat közt oszlik meg, s egy részük számára ez a feladat mind anyagilag, mind szakmailag is egyre nagyobb gondot jelent. Az egyre csökkenő gyereklétszám és a jövedelemtermelő képesség terén az önkormányzatok közt meglévő igen nagy különbségek egyre nehezebbé tették az oktatás finanszírozását, és felerősítették a már meglévő területi és iskolák közötti egyenlőtlenségeket. A gyereklétszám csökkenését nem követte a pedagóguslétszám ezzel arányos csökkenése
2006. évi közoktatási törvénymódosítás a feladatellátás méretgazdaságosságot szem előtt tartó szervezési (intézményi) kereteinek kialakítása érdekében megváltoztatta a közoktatás finanszírozását. A pedagógusok heti kötelező óraszámának emelésével, valamint a 2007 szeptemberétől bevezetett ún. „közoktatási teljesítménymutató” alapján csökkentette az oktatás pedagógusigényét, a nyolc évfolyammal vagy a megfelelő létszámmal nem rendelkező kisiskolák tagintézményként való kötelező integrálásával pedig a hatékonyabb intézményi hálózat kialakítását próbálja elérni. Ezen intézkedések folytán egyre több iskolafenntartó önkormányzat kerül valamilyen döntési kényszerbe: vonja össze az iskoláit, vagy adja át egy társulásnak, esetleg alapítványnak, vagy zárja be? 
A nemzetközi és hazai tanulói teljesítménymérések eredményei rendre jelzik a magyar oktatási rendszer legfontosabb eredményességi problémáit. A magyar diákok bő egyharmada nem, vagy csak kevéssé rendelkezik a mindennapokban való eligazodáshoz szükséges legalapvetőbb készségekkel. Ennél is fontosabb és figyelmeztetőbb jel, hogy az iskolák közötti teljesítménybeli különbségek mértéke a magyar oktatási rendszerben igen nagy. Magyarországon a tanulói képességek nagy része (az OECD-átlag 60%-a a természettudomány esetén, illetve 74%-a a szövegértés területén) az iskolák közötti különbségekből származik. Magyarországon a tanulók családi háttere nagyobb mértékben befolyásolja a teljesítményt, mint az OECD-országokban átlagosan.
A magyar iskolarendszer szegregáltsága folytán az iskolák közt igen egyenlőtlenül oszlik meg a gazdasági, kulturális és társadalmi tőke. A magyar iskolarendszer eredményességi problémái mellett komoly méltányossági gondokkal is küzd, és nem igazán tud megbirkózni azzal a feladattal, hogy a kezdeti egyenlőtlenségeket csökkentse. Az eredmények azt mutatták, hogy a gyerekcentrikus pedagógia és iskolavezetés pozitív hatást gyakorolhat az eredményességre, de ez elsősorban a jó összetételű iskolákra bizonyult igaznak. Ez is azt mutatja, hogy az eredményesség sok szálon át tételeződik, s az nem egy direkt folyamat. Közrejátszik benne az iskola összetétele és az igazgató, valamint a tanárok személyisége, minősége.

4.3. [bookmark: _Toc306088664]A közoktatási feladatellátás jellemzői a kistérségben[footnoteRef:29] [29:  A kistérségre vonatkozó adatok forrása a Csornai Többcélú Kistérségi Társulás Közoktatási Intézkedési Terve, továbbá az igazgatókkal és igazgatóhelyettesekkel készített interjú.] 

4.3.1. [bookmark: _Toc306088665]Az óvodai feladatellátás

A Csornai Többcélú Kistérségi Társulás területén 18 székhelyóvoda és 9 tagóvoda működik. A településeken az óvodai nevelést önálló intézményként az óvodák 30%-a látja el, ami viszonylag alacsony aránynak számít. (Pl: a Mosonmagyaróvári kistérségben a települések viszonylatában ez az arány 50%.)
A kistérségben egy felekezeti fenntartású (Csorna), és egy alapítványi óvoda (Vocational Academy Alapítvány, Vág) működik. A kistérség területén a jelenlegi óvodások létszáma 998 fő. A demográfiai mutatókat elemezve, a jelenlegi 3 évesek és egy évesek közti létszámkülönbséget vizsgálva megállapítható, hogy jelentős gyermeklétszám emelkedés nem várható. Növekvő számú óvodással lehet számolni Csorna, Farád, Fehértó, Kóny, Magyarkeresztúr, Markotabödöge, Vág településeken.
Az egész kistérségre inkább a gyermek létszám csökkenés diagnosztizálható. Általában azonban ez két település kivételével nem jelentős mértékű. Nagyobb mértékű azonban Szil és Szany településeken. A kistérségben a jelenlegi 1157 óvodai férőhelyre felvett gyermekek száma: 998 fő, tehát 159 nem kihasznált, üres férőhely van a kistérségben (8 óvodai csoport). Az óvodai férőhely kihasználtság 86 %-os, rosszabb a megyei átlagnál (88%) és a megye többi kistérségi átlagánál is.
A kistérségre vonatkozó oktatási intézkedési terv adataiból megállapíthatjuk, hogy megyei átlag alatti férőhely-kihasználtsággal működik Bezi, Fehértó (tagóvoda), Dör, Jobaháza (tagóvoda), Magyarkeresztúr (tagóvoda), Szil, Páli (tagóvoda), Bogyoszló (tagóvoda), Rábapordány, Vág községekben az óvoda. 100% feletti kihasználtságú az óvoda Barbacs, Egyed, Győrsövényház, Szany településeken.
Pozitív irányú jelentős emelkedés a férőhely-kihasználtsági mutatóban Bezi, Fehértó, Farád, Szil, Rábacsanak, településekre diagnosztizálható, jelentős csökkenés Acsalag, Barbacs, Dör, Egyed, Győrsövényház, Rábatamási, Jobaháza, Magyarkeresztúr, Szany, Vág települések óvodáiban várható. Várhatóan tovább fog csökkeni tehát az amúgy is alacsony létszám Bogyoszló, Dör, Magyarkeresztúr, Vág településeken.
Egyértelműen látszik az a fenntartói törekvés, hogy a nagyon alacsony létszámmal működő óvodákat megtartsák a településeken, még olyan áron is, hogy a személyi feltételek nem teljes mértékben biztosítottak. Bár ez a törekvésük összhangban van a megyei fejlesztési tervben leírtakkal, bizonyos létszám alatt sem pénzügyi, sem óvodapedagógiai szakmai szempontokat mérlegelve nem támogatandó törekvés. A nagyon alacsony létszámmutatókat negatívan befolyásoló kikerülhetetlen hiányzások miatti nagyon alacsony gyermeklétszám épp az óvodai nevelés alapfunkcióit (társas kapcsolatok kialakítása, szociális kompetenciák fejlesztése) csorbítják, illetve egyes csoportos és mozgásfejlesztő játékok alkalmazására sem adnak lehetőséget.

4.3.2. [bookmark: _Toc306088666]Az általános iskolai feladatellátás

A Csornai Többcélú Kistérségi Társulás területén 10 székhelyiskola és 8 tagiskola működik. A csornai II. Rákóczi Ferenc Római Katolikus Általános Iskola és a szanyi Szent Anna Katolikus Általános Iskola nem tagja a kistérségi társulásnak, egyházi fenntartású intézmények. A TKT-nak közoktatási együttműködési megállapodása van az egyházakkal. A bezi-fehértói általános iskola sem a társulás tagja. A bezi és a fehértói 5-8. évfolyamos tanulók Enesén jutnak hozzá az általános iskolai alapellátáshoz. A kistérségi általános iskolákat a fent említett egyházi intézményeken kívül intézményfenntartó társulásban működtetik az önkormányzatok. Néhány intézmény többcélú (közös igazgatású vagy összetett) intézmény, és néhány intézményben alapfokú művészetoktatási feladatokat is ellátnak.
A települések önállóan működtetett intézményei, illetve a társulások által működtetett intézmények székhelyintézményei saját településeiken biztosítani tudják a kötelező általános iskolai feladatellátást 1-8. évfolyamon. A tagintézmények saját településeiken az 1-4. évfolyamos általános iskolai feladatokat látják el. 17 település egyáltalán nem működtet helyben általános iskolát, a feladatellátást intézményfenntartó társulásban biztosítják. A társulások a szomszédos (győri) kistérség településeire is kiterjednek (ld. bezi 5-8. évfolyamot).
A kistérség intézményeinek kb. fele (9 intézmény) működtet 1-8. évfolyamos általános iskolát nem összevont osztályokkal (56,2%). 7 intézményben tanulnak a gyerekek összevont osztályokban. Az összevont csoportokban 2 évfolyam tanulói tanulnak együtt az 1-4. évfolyamon különböző variációkban. Párhuzamos osztályokat csak négy településen tudnak működtetni a kevés gyereklétszám miatt, és ott sem minden évfolyamban. Az intézményekben normál oktatás folyik, emelt szintű oktatást nem jeleztek az iskolák, gyógypedagógiai tagozat sem működik.
A térség iskolái átlagosan 72,7%-os férőhely-kihasználtsággal működnek. Az iskolák között nagy szórás van e tekintetben (19,2%-87,4%). A férőhely-kihasználtság az 5 éves tanulólétszám-előrejelzést tekintve csökken (72,7-ről 60,4 %-ra). A legtöbb intézmény előrejelzése szerint is enyhén csökken vagy stagnál, csak Bezin, ill. a győrsövényházi és egyedi tagintézmény jelzett növekedést. Győrsövényházán a férőhely-kihasználtság igen alacsony, és a prognózis szerinti növekedés sem javít a helyzeten túl sokat. Az öt éves előrejelzés szerint sehol sem növekszik annyira a tanulólétszám, hogy a férőhelyeknél ez problémát okozna.
A kistérség településein működő székhelyiskolák évfolyamonként többnyire 1-1 normál tanterv szerint haladó osztállyal működnek, bár néhány intézményben néhány évfolyamon párhuzamos osztályok is működnek. Az elkövetkezendő 5 évben megfigyelhető, hogy a párhuzamos osztályokat működtető iskolákban is csökken (ha csak kis mértékben is) az osztályok száma. A tanulólétszám is csökkenést mutat a legtöbb intézményben.
Az egy pedagógusra jutó tanulólétszám 4 iskolában közelíti meg az országos átlagot: Bősárkányon, Csornán, Rábatamásin, Szilban. Jóval alacsonyabb az országos átlagnál Bezin, Fehértón, Győrsövényházon, Rábapordányban, Vágon. Ez költséghatékonyság szempontjából nem kedvező. Igen magas az egy pedagógusra jutó tanulólétszám Kónyban és az acsalagi tagiskolában. A túl magas arány a minőségi nevelő-oktató munkát nem segíti. A pedagógusok alkalmazási módját vizsgálva a település intézményei magas százalékban (89%) teljes állásban foglalkoztatják dolgozóikat. Mindössze 3-3% a részmunkaidős, illetve 5% óraadó.
A kistérség pedagógus alkalmazottai közül 60% rendelkezik tanítói végzettséggel. Közülük 38% speciális kollégiumot, szakkollégiumot végzett, vagy valamilyen NAT által meghatározott műveltségterületen taníthat az 1-6. évfolyamon. A pedagógusok nagy része több végzettséggel (tanítói és tanári vagy tanári, tanítói és valamilyen speciális szakképesítés) rendelkezik. A pedagógusok összetételét életkoruk szerint vizsgálva megállapíthatjuk, hogy a legnagyobb arányban a középkorosztály (45-49 év) képviselteti magát a térség intézményeiben (23%). Igen kevés a pályakezdő, valamint a fiatal (25-29 éves) tanító és tanár (4 illetve 6%). Nyugdíjas korú pedagógust mindössze 1 főt foglalkoztatnak az iskolákban. A gyakorlott középkorosztály magas aránya pozitívum, viszont a fiatal friss szaktudás, új ismeretek hiánya nem kedvező a minőség, innováció szempontjából.
A szakos ellátottság intézményenként különbözőségeket mutat (61,1-100% között). 100%-os a szakos ellátottság Farádon, Bezin, 99,5%-os Szilban. A magasabb óraszámú tantárgyak közül Rábapordányban van szakemberhiány matematikából. A nyelvoktatás helyzete nem rossz a térségben a szakember pedagógusokat tekintve Csornán és Vágon hiányzik a szakos pedagógus. A természettudományos tantárgyak esetében földrajztanár hiányzik Rábapordányban és Vágon, fizikatanár Bősárkányban, Rábapordányban és Rábatamásin. Az ún. készségtárgyak esetében is több intézménynél tapasztalhatunk szakemberhiányt. Nagy a probléma a technika, a rajz és az ének-zene tantárgyaknál. Legalább 5 tantárgy esetén hiányzik vagy részlegesen hiányzik a szakos pedagógus Rábapordányban és Vágon.
A bejáró tanulók aránya a tagintézményt nem működtető iskolák közül a csornai Széchenyi Általános Iskolában és az általam is vizsgált Rábatamásin magas. A tagiskolákat működető intézményeknél (pl. Szil) a magas arány oka lehet az 5-8. évfolyamos tanulók székhelyintézménybe való bejárása. A bejáró tanulók 58%-a tömegközlekedéssel jár mindennap az iskolákba. 37%-uk iskolabusszal és csak 5%-uk közlekedik egyéni megoldással. Iskolabusz Csornára, Farádra, Rábatamásira, Szilba (Egyedre) és Vágra szállít tanulókat. Az intézmények többsége ugyan kíséretet biztosít bejáró tanulóinak, de a tanulók nagyobb része általában a tömegközlekedési eszközöket veszi igénybe. A kistérségen belül a bejáró tanulók aránya nem túl magas (27%), a legjellemzőbb, hogy a társulásban működő települések tanulói (elsősorban 5-8. évfolyamosok) járnak be a székhelyintézmények iskoláiba. A bejáró tanulók számát és arányát növeli, hogy a kistérség számos településén nem működik általános iskola. A kistérségen kívülről is járnak a térség iskoláiba tanulók 8 településről, még a kapuvári kistérségből és Győrből is.
Az SNI[footnoteRef:30] tanulók aránya az intézményekben nem jelentős. A legtöbb intézményben nincs SNI tanuló, ahol tanulnak ilyen gyerekek, ott sem magas arányban. Magas a hátrányos és halmozottan hátrányos helyzetű tanulók aránya és száma Csornán és Szilban. [30:  Sajátos Nevelési Igényű] 

A nevelő-oktató munkát közvetlenül segítő alkalmazottakban nem bővelkednek a térség iskolái. Mindössze 5 intézményben alkalmaznak 1 főt többnyire teljes állásban, de munkakörüket tekintve ők iskolatitkári teendőket látnak el. Sajnos az intézmények pedagógiai/gyógypedagógiai asszisztenseket nem tudnak foglalkoztatni, pedig ők valóban a nevelő-oktató munkát segítenék, és nem a vezetőség adminisztrációját. Életkorukat tekintve a nevelő-oktató munkát közvetlenül segítő alkalmazottak zömében a középkorosztály tagjai vagy idősebbek.
A tárgyi feltételeket vizsgálva az intézmények helyzete nagyon különböző a térség iskoláiban. Az iskolaépületek különböző korúak, így felújítást is különböző mértékben igényelnek. A legtöbb intézményben a 2000-es években voltak az utolsó rész-felújítások, nagykarbantartások. A tagintézményekben ilyen jellegű nagyobb felújításokra nemigen került sor. Az eszköz- és felszerelésjegyzékben leírtak 100%-os teljesítésére ez ideig még nem minden intézmény volt képes (80-100%). Bezin hiányzik még a tornaterem a tanulók egészséges mozgásfejlesztéséhez. A logopédiai és az egyéni fejlesztő szoba, nyelvi labor és szaktantermek kialakítása is az elmaradások közé tartozik. A tanulók normál tantermekben tanulnak, szükségtantermet nem vesznek igénybe. Bezi kivételével minden székhelyintézményben van számítástechnikai terem, a tanulók által használható internettel felszerelt számítógépekkel. Kónyon kevés a megfelelő szintű számítógép az informatika oktatásához. Önálló étkező vagy ebédlő nincs minden település intézményében.



4.3.3. [bookmark: _Toc306088667] Középfokú oktatás biztosításának intézményi és szervezeti keretei a kistérségben

A kistérségben, Csorna városában működik középfokú oktatás három intézményben: a Hunyadi János Gimnázium, Szakközépiskola és Kollégiumban, a Csukás Zoltán Mezőgazdasági Szakközépiskola, Szakiskola és Kollégiumban és a Kossuth Lajos Szakiskolában. Összesen 1172 tanuló jár a kistérségi középiskolákba, a férőhely-kihasználtság elég magas, 96,1%-os. A tanulók 27%-a helyben lakó, 11%-a kollégista, a 62%-a bejáró vagyis a középiskolások több, mint fele, 735 tanuló jár be a környező településekről. A következő tanéveket vizsgálva a Hunyadi Gimnáziumban és a Kossuth Lajos Szakiskolában nem várható számottevő létszám csökkenés, míg a Csukás Zoltán Szakközépiskolában várhatóan egy osztálynyival kevesebb diák kezdi meg tanulmányait, választják kevesebben a mezőgazdasági képzést.
Nagyon kevés a szakmát szerzett fiatalok száma, pedig a munkaerő-piacnak jelenleg erre lenne igénye. A középiskolák tanulóinak 65%-a jár érettségit adó képzési típusba, 35%-a pedig szakmát tanul. A tanulók 7,7%-a hátrányos helyzetű, és mindössze három HHH[footnoteRef:31]-s tanuló jár ezekbe az iskolákba. A SNI-s tanulók száma sem éri el az 1%-ot. A HH-s diákok 82%-a szakiskolai képzésben vesz részt. A lemorzsolódás közel 2%-os, a szakközépiskolában és a gimnáziumban azonos mértékű, az évfolyamismétlők aránya 0,85%. Magántanuló összesen 1 fő van az iskolákban. Kevés a szakkörre, a felzárkóztatásra, tehetséggondozásra fordított órakeret a középiskolában. A felhasználható órakeret nagy részét csoportbontásra fordítják az iskolákban. [31:  Halmozottan Hátrányos Helyzetű] 

A Csukás Szakközépiskolában végzettek közel 50%-a nem tanult tovább. A Hunyadiban érettségizettek 40%-a ment diplomát adó felsőoktatási intézménybe, 56% szerzett OKJ-s végzettséget és 4% nem tanult tovább. Mindhárom középiskolában a német nyelv tanítása a jellemző. A nyelvvizsgát tett tanulók száma nagyon kevés – amely valószínűleg a megváltozott érettségi eredménye –, angolból két fő tett nyelvvizsgát az elmúlt tanévben. Az emelt szinten vizsgázók száma viszonylag alacsony a két érettségit adó középiskolában.
A pedagógusok végzettségét és szakos ellátottságot összehasonlítva azt mondhatjuk, hogy a többnyire megfelel a törvényi előírásnak, de nem minden tantárgy esetében biztosított a szükséges végzettségű tanár. A pedagógusok 19%-a rendelkezik pedagógus szakvizsgával. Összesen 95 fő pedagógus tanít a három középiskolában, 80%-uk teljes munkaidőben dolgozik, 17% az óraadók és mindössze 3% a részmunkaidőben foglalkoztatottak aránya. A pedagógusok 41%-a 40 év alatti, a legnagyobb százalékuk 55 év feletti. A Csukás Szakközépiskolában a pedagógusok több mint fele 45 év alatti, míg a Hunyadiban ez az arány pontosan fordított. A szakos ellátottság egyik intézményben sem 100%-os, a legalacsonyabb a Kossuth Szakiskolában. A hiányzó szakok: angol, biológia, matematika, kémia, testnevelés, stb.
A középiskolák nagyrészt rendelkeznek azokkal a tárgyi eszközökkel, amit a Felszerelés és eszközjegyzék előír.

Kollégiumi nevelés
A kistérségben önálló fenntartású kollégium nem működik. Két intézmény rendelkezik (Hunyadi, Csukás) kollégiumi épülettel. Kihasználtságuk nem teljes annak ellenére, hogy a Kossuth Szakiskolának nincs kollégiuma és a bentlakást igénylőket e két intézménybe helyezik el. A férőhely-kihasználtság a Csukásban 69%-os, a Hunyadiban pedig 97%-os. A kollégiumok felszereltsége elavult, az épületek állaga rossz, felújításra szorul.

Alapfokú művészetoktatás
A Csornai kistérségben a művészeti nevelés nem teljes körűen biztosított. Csorna város közös fenntartásban működteti a Csornai Általános és Művészeti Iskolát (Kerényi György Művészeti Iskola), amely kistérségi feladatokat is ellát, hiszen több település tanulói veszik igénybe a nyújtott szolgáltatás. Művészeti oktatás folyik még a Néptánciskolában Csornán, a II: Rákóczi Ferenc és a Szent Anna szanyi egyházi fenntartású intézményekben. A kistérségben alapfokú művészetoktatást folytat Kóny és Szil, amelyek ellátják a társult településeken is e feladatot. A minősítő eljárás következtében több intézmény megszűntette, vagy szünetelteti a művészeti nevelést, így ez a feladat sok település esetében ellátatlanná vált. Javasoljuk szolgáltatás vásárlásával, vagy kistérségi megállapodással a feladat mielőbbi rendezését.

Felnőttképzés
Felnőttképzést a Csukás Szakközépiskola és a Hunyadi Gimnázium és Szakközépiskola folytat. Mindkét intézmény rendelkezik felnőttképzési akkreditációval. Az élethosszig tartó tanulás megerősítése érdekében célszerű lenne a képzési kínálat szélesítésére.

4.3.4. [bookmark: _Toc306088668] Pedagógiai szakszolgálat[footnoteRef:32] [32:  Az adatok forrása az Arany János Egységes Gyógypedagógiai Módszertani Intézmény igazgatónőjével készített interjú és az iskola által rendelkezésemre bocsátott adatok.] 


Ellátás módja, szervezési formája
A pedagógiai szakszolgálati ellátás feladata a szülők és a pedagógusok nevelő munkájának, valamint a közoktatási intézmények feladatellátásának segítése.
A Csornai Többcélú Kistérségi Társulás a jelenleg érvényes megállapodásában vállalta a közoktatási szakszolgálati feladatok ellátását. A kistérséghez tartozó 34 település közül Bezi az egyetlen település, amelyik a megyei önkormányzattól, egyéni módon veszi igénybe a gyógypedagógiai tanácsadást, a korai fejlesztés és gondozást, a nevelési tanácsadást, a továbbtanulási és pályaválasztási tanácsadást, illetve a gyógytestnevelést. A logopédiai ellátásra továbbra is kiszervezett formában számíthat.
A kistérség a közoktatási szakszolgálati feladatellátásra társult települések ellátása érdekében megállapodást kötött a Győr-Moson-Sopron Megyei Önkormányzattal, így ezeken a településeken a csornai Arany János Egységes Gyógypedagógiai Módszertani Intézmény, Óvoda, Általános Iskola, Speciális Szakiskola, Pedagógiai Szakszolgálat és Nevelési Tanácsadó[footnoteRef:33] a szakszolgálati feladatokat ellátó hely. Mivel arányaiban a logopédiai ellátásra szoruló gyermekek/tanulók száma a legmagasabb, ezért a szakszolgálatot ellátó intézményen felül egy logopédus is a kistérség alkalmazásában áll. [33:  Továbbiakban ld. Arany János EGYMI] 

A Győr-Moson-Sopron Megyei Önkormányzat által fenntartott csornai Arany János EGYMI 1981 óta sajátos nevelési igényű gyermekek (tanulásban és értelmileg akadályozott) nevelésével és oktatásával foglalkozik az előkészítő osztálytól a nyolcadik csoportig. Az iskolában működő speciális szakiskola a többi középfokú iskolában tanulókkal fogyatékosságuk miatt együtt haladásra képtelen fiatalok számára nyújt korszerű szakmai alapműveltséget és differenciált segítséget a szakmatanuláshoz, a társadalmi beilleszkedéshez, a felnőtt életre felkészítéshez. Az intézmény szakemberei nem csak az iskolában szegregáltan nevelt/tanított gyermekek/tanulók számára nyújtanak segítséget szakszolgálati feladatok ellátásában, de 2004-től a kistérség 33 településén felmerült igényeket is kielégítik.



Helyzetelemzés
Az elmúlt tanévben a kistérség településein összesen 38 sajátos nevelési igényű gyermek/tanuló vett részt a Tanulási Képességet Vizsgáló Szakértői és Rehabilitációs Bizottság szakvéleménye alapján integrált nevelő-oktató tevékenységben. A kistérségben a szakértői bizottság véleménye alapján csak szegregáltan nevelhető/oktatható gyermekek/tanulók a csornai Arany János EGYMI-ben fejleszthetik képességeiket, ismerhetik meg a számukra megtanulható szakmák alapjait.
A sajátos nevelési igényű, integráltan nevelhető/oktatható gyermekeknél/tanulóknál legnagyobb számban a tanulásban akadályozottságot diagnosztizálták. Második helyen a diszlexiát, diszgráfiát vagy egyéb részképesség zavart mutató gyermekek/tanulók száma áll. Őket követi kisebb lemaradással az egyéb SNI-s gyermek/tanulók száma, majd a sort a súlyos magatartászavarral küzdők zárják.

Szakszolgálati feladatok ellátása
A kistérség településein a gyógypedagógiai tanácsadásról elmondható, hogy jelentős számban (15 község, köztük Csorna is) a kistérség szakszolgálati feladatellátásának helyszínén, Csornán veszik igénybe. Zsebeházáról jelezték, hogy a településen lakó, de Szilba járó tanulók/gyermekek számára az iskolában biztosítottak az ellátás feltételei. A gyógypedagógiai tanácsadás ellátatlanságáról 7 település nyilatkozott. A korai fejlesztés és gondozás esetében 14 település jelölte meg Csornát feladatellátó helyként, 10 község pedig annak ellátatlanságát jelezte. A fennmaradt települések nem szolgáltattak adatot. A kistérségben fejlesztő felkészítésre 11 településről Csornára járnak a gyermekek/tanulók.
A kistérségben a nevelési tanácsadás ellátásának helyszíne leginkább Csorna, de megjelenik Győr város is a szolgáltatás helyeként. Kilenc település tartja úgy, hogy számukra ez a szolgáltatás ellátatlan. A továbbtanulási és pályaválasztási tanácsadásra egyáltalán nem jellemző a helyben történő ellátás. Hat településről Győrbe, háromról pedig
Csornára járnak a tanulók. Ez az a szakszolgálati terület, amelyről a települések képviselői leginkább mondják, hogy nincs megfelelő ellátás. A csornai kistérség településeit tekintve a legnépszerűbb szakszolgálati feladatnak a logopédiai ellátás bizonyul. A térségben összesen 129 gyermek/tanuló számára írták elő a logopédiai fejlesztés szükségességét. A logopédiai ellátás esetében figyelhető meg leginkább a helybe vitt szolgáltatás. Ez annak tulajdonítható, hogy a csornai Arany János EGYMI feladatellátása mellett a kistérség alkalmazásában áll egy logopédus is a nagy létszám miatt.
A gyógytestnevelésre való igény az intézmények által szolgáltatott adatok alapján alacsony. A kistérségben Csorna, Kóny és Rábatamási községek jelezték ennek a szakszolgálati feladatnak az igénybevételét. Mindkét településen helyben, heti 3 órában foglalkoznak a gyógytestnevelésre szoruló gyermekekkel/tanulókkal. A különbség abban mutatkozik meg, hogy Kónyba utazó szakember jár, Rábatamásiban pedig az intézményben tanító szakember látja el az esetlegesen felmerülő igényeket. A térségben a gyógytestnevelésre vonatkozóan több település képviselője tartja úgy, hogy ez a szolgáltatás ellátatlan, és csak hét településről viszik Csornára a gyermekeket ezen szakszolgálati feladat ellátása érdekében.
A kistérség településein felmerülő szakszolgálati feladatokat 3 fő teljes foglalkozású, 6 fő négyórás, valamint 7 fő hatórás részfoglalkozású szakember látja el. Az ellátást végzők 100%-ban rendelkeznek a munkakörük betöltéséhez szükséges végzettséggel. Az intézmény erősségének számít, hogy egy-egy szakember több végzettséggel is rendelkezik, ezért az intézmény, illetve a szakszolgálat több területén is alkalmazhatóak.
Az intézmény eszköz- és infrastrukturális ellátottsága 100%-ig megfelel az 14/1994. (VI. 24.) MKM rendeletben előírt kötelező eszköz- és felszerelésjegyzékben foglaltaknak.



5. [bookmark: _Toc306088669]Kutatás – az oktatás társadalmi összefüggései

5.1. [bookmark: _Toc306088670]A minta és a módszerek

A kutatás során kétféle empirikus adatgyűjtési módszert választottam. Az érintett korosztály körében kérdőíves adatfelvételt végeztem (survey), míg a fiatalokkal foglalkozó
szakemberek körében mélyinterjúkat készítettem.
A vizsgált osztályok létszámának megfelelően 80 darab kérdőívet készítettem el. Az ebben található kérdések a gyerekek családjainak társadalmi helyzetére, az iskolához, tanuláshoz való viszonyaira, továbbtanulási szándékaira, illetve a lakóhelyükhöz való viszonyaira és a szabadidő eltöltési magatartására irányulnak. A kérdőív kiértékelését az alábbi vázlatpontok szerint végeztem el: - tanulókra vonatkozó eredmények (család és iskola általi meghatározottság; jövőkép és továbbtanulási szándék; szabadidős tevékenységek); - iskolára vonatkozó eredmények; - lakóhelyre vonatkozó eredmények.
Az önkitöltős módszerrel lekérdezett és elkészített kérdőívek mellet készítettem mélyinterjúkat a témában jártas személyekkel és elemeztem a kistérségre illetve a megyére vonatkozó dokumentumokat és koncepciókat. A kérdőívre adott válaszokat kódoltam, majd az adatok táblázatok alapján SPSS program segítségével elemeztem. A gyerekek az iskolában, valamely tanóra keretében töltötték ki a kérdőívet.
Minden iskola igazgatónőjével és a vizsgált osztályok osztályfőnökével készítettem interjút. Hasonló kérdések feltételével tettem lehetővé ezek összehasonlítását. Továbbá interjút készítettem a csornai Arany János EGYMI, Óvoda, Általános Iskola, Speciális Szakiskola, Pedagógiai Szakszolgálat és Nevelési Tanácsadó igazgatónőjével a pedagógiai szakszolgálatok ellátásának kérdése miatt, illetve a kistérségi közoktatásért felelő intézményfelügyeleti csoport vetőjével, a Csornai Többcélú Kistérségi Társulás vezetőjével és a társulás szociális ellátásért felelős megbízottjával is. 
A mintában három iskola egy-egy osztálya szerepelt: a Móra Ferenc Általános Iskola 7. osztálya Rábatamásiban, illetve a csornai Hunyadi János Gimnázium, Szakközépiskola és Kollégium két osztálya, egy gimnáziumi rendvédelmi tagozatos 11. osztály és egy szakközépiskolai pedagógia tagozatos 11. osztály.


5.2. [bookmark: _Toc306088671]A tanulói magatartás vizsgálata

A csornai kistérségben a három iskolában (három iskolatípusban) végzett felmérés eredményeit kívánom ismertetni. Első esetben a tanulók társadalmi meghatározottságát vizsgálom meg, melyet a család és az iskola felől közelítenék meg. A kistérség e három iskolája alapján mutatnám meg a térség jellemzőit. Mindegyik iskolában egy osztályt kérdeztem meg, különböző osztálylétszámmal kell tehát számolnunk. A rábatamási általános iskolában a hetedik, míg a két csornai iskolában a tizenegyedik osztályhoz juttattam el a kérdőíveket. A mintában összesen 80 diák van, mivel mindegyik osztályban voltak hiányzók a felmérés napján.

1. táblázat. Az iskolák vizsgált osztályinak tanulólétszáma
	
	Létszám
	Összesen
	Százalékos megoszlás

	
	Nő
	Férfi
	
	

	
	Általános iskola – 7. osztály
(Rábatamási)
	11
	8
	17
	23,8

	
	Gimnázium – 11. osztály
(Csorna)
	17
	17
	34
	42,5

	
	Szakközépiskola – 11. osztály
(Csorna)
	27
	0
	27
	33,8

	
	Összesen
	55
	25
	80
	100,0

	
	

	
	


Látható, hogy a rábatamási iskola, a térségre jellemzően, kistelepülési iskola. Kevés gyermeklétszámmal egy adott osztályban. Sőt elmondható, hogy a vizsgált osztály még a nagyobb létszámúak közé sorolható.  A Hunyadi János Gimnázium és Szakközépiskolában vizsgáltam egy gimnáziumi rendvédelmi tagozatos és egy szakközepes pedagógia tagozatos osztályt. A pedagógia tagozaton a diákok összetételét tekintve várható volt a lányok nagyobb aránya, de arra nem számítottam, egy fiú sem kerül bele a mintába (nem hiányzás miatt). A gimnáziumi osztályból kettő, míg a szakközépiskolaiból egy hiányzó volt a lekérdezés napján. A rendvédelmi osztályban a fiúk és a lányok arány 50-50%.



5.2.1. [bookmark: _Toc306088672]A család általi meghatározottság

A családi háttér milyenségét emlegetik általában, mint az egyik legmeghatározóbb tényezőt a gyerek iskolai teljesítménye szempontjából. Ennek vizsgálatához a kérdőív első felének kérdéseit kell figyelembe vennünk. Itt kapunk választ a család szociális és anyagi helyzetére, továbbá azt vizsgálom, hogy mennyire határozza meg a szülők státusa a gyerek tanulási képességeit, illetve a jövőben elérhető vagy éppen kívánt státusát.
Az iskolába járó tanulók általában meglehetősen eltérő családi háttérrel rendelkeznek és különböző kulturális közegből érkeznek az iskolákba. Az iskola feladata lenne az, hogy e sokszínű tanulói csoport számára megfelelő minőségű és egyenlő tanulási esélyeket biztosítson. Ezt azonban nagymértékben befolyásolják a tanulók eltérő képességei és a család érdeklődése.

2. táblázat. Az apa iskolai végzettsége a gyerek iskolatípusa szerint
	
	Az apa iskolai végzettsége
	Összesen

	
	8 általános
	Szakmunkás, szakiskola
	Középiskola
	Főiskola, egyetem
	

	
	Általános iskola
	3
	13
	0
	1
	17

	
	Gimnázium
	4
	19
	7
	4
	34

	
	Szakközépiskola
	2
	17
	3
	2
	24

	        Összesen
	9
	49
	10
	7
	75




3. táblázat. Az anya iskolai végzettsége a gyerek iskolatípusa szerint
	
	Az anya iskolai végzettsége
	Összesen

	
	8 általános alatt
	8 általános
	Szakmunkás,
szakiskola
	Középiskola
	Főiskola, egyetem
	

	
	Általános iskola
	2
	4
	12
	1
	0
	19

	
	Gimnázium
	0
	3
	15
	9
	7
	34

	
	Szakközépiskola
	0
	5
	10
	9
	3
	27

	      Összesen
	2
	12
	37
	19
	10
	80



Kutatások kimutatják, hogy a szülők iskolai végzettségének szintje befolyásolja a legnagyobb mértékben a tanulói teljesítményt. A támogató környezet itt nem csupán anyagi támogatást jelent, hanem a napi interakció a szülő és a gyerek között is értékes a tanulásra nézve. Egyes kutatásokban az anya míg másokban az apa végzettségét tartják a meghatározóbbnak. Esetemben elhanyagolható a különbség. Az azonban mindenképpen kijelenthető, hogy az általános iskolások körében a szülőknél lényegesen alacsonyabb volt az iskolai végzettség, főleg az anyákat tekintve. Közép- és főiskolai végzettségű szülő csak 1-1 esetben volt az általános iskolai tanulóknál. Egyértelműen látszik, hogy azok a tanulók, akiknek a szülei magasabb iskolai végzettséggel rendelkeznek, magasabb szinten teljesítettek az előző évben. A magasabb végzettségű szülők gyerekei is magasabb végzettséget kívánnak elérni tanulmányaikban. Egyetlenegy esetben sem fordult az elő, hogy már egy középiskolát végzett szülő gyereke ne akarna érettségizni, sőt a felsőfokú szülői végzettség további előnyt jelent. Főiskolai végzettségű szülők gyerekei mind legalább főiskolai szintig szeretnének eljutni. A negatív hatás azonban nem minden esetben érvényesül. Talán egyéb pedagógiai és/vagy szociális tényezők esetükben pozitívan befolyásolják, kompenzálják a szülők képzettségéből származó különbségeket. Általában azonban, ez egyértelműen kijelenthető, hogy a legalacsonyabb végzettséggel rendelkező szülők gyerekei rosszabb osztályzatokat értek el az elmúlt tanévben. Ez a tendencia főleg az általános iskolás diákok esetében figyelhető meg. Az eredmények azt jelenthetik, hogy a magasabban képzett szülők gyerekei nagyobb eséllyel szereznek felsőfokú végzettséget, mint az alacsonyabb végzettségű szülők gyerekei.[footnoteRef:34] A szülők magasabb státusa tanulók jövőbeli végzettségükkel kapcsolatos elvárásaira is hatást gyakorol. Tehát fennállhatnak az oktatási mobilitás akadályai, s ez problémát jelenthet az egyenlőség kérdésében. Később még említésre kerülő tényezők is fontos szerepet játszanak ebben a szülői státus mellett (pl. a település, ahol a tanuló él, s az ott elérhető iskola minősége különösen fontos). [34:  Magyarországi PISA vizsgálatokból is az eredmény szűrhető le. ] 


4. táblázat. A családban lévő munkanélküliek száma
	
	Munkanélküli
	Összesen

	Iskolatípus
	Egy
	Nincs
	

	
	Általános iskola
	3
	16
	19

	
	Gimnázium
	3
	30
	33

	
	Szakközépiskola
	1
	25
	26

	                    Összesen
	7
	71
	78



Elmondható, hogy a vizsgált mintában kevés az olyan család ahol munkanélküli is van a háztartásban. Olyan pedig hogy több munkanélküli is lenne, nem fordult elő egyetlenegy esetben sem. Ez némiképpen meglepetést okozott, bár összevetve azzal, hogy több család viszont csonka család már más az eredmény. Természetesen egyszer sem fordult elő, hogy egy csonka család esetében lett volna munkanélküli.
A legnagyobb arányban nem meglepő módon a kétgyermekes család szerepel a mintában (38,8%), majd az apa és anya melletti három illetve egy gyerekes forma következik (22,5% illetve 16,3%). Az egy gyerekes család igen ritka a térségben. Ennél gyakrabban fordult az elő, hogy többen éltek együtt a családban. Itt természetesen előfordult, hogy a nagyszülők is egy fedél alatt éltek a családdal, vagy néhány esetben más rokon személyek is. A Rábatamásiban élők között előfordult, hogy egy nevelőcsaládnál több különböző korú nem rokon gyermeket nevelnek, itt akár tíz főre is megemelkedett az együtt élők száma. (Esetünkben ez volt a maximális létszám egy háztartásra nézve, mely létszám azonban kétszer is előfordult.) Hozzá kell még tennem, hogy a nagyobb létszám előfordulása általában nem a gyerekek számának emelkedésével járt együtt, hanem mint már említettem inkább más rokon személyek ott élésével, főleg a falusi környezetre volt ez jellemző. A gimnáziumba járó gyerekek családjainál csupán hat esetben fordult elő, hogy nem a megszokott egy illetve kétgyerekes családban élnek.
A családi környezet jelentős hatással lehet a tanulási teljesítményre. A gyerekeknek támogató családi környezet szükséges. Nehezebb, ha csak egyik szülővel él együtt a gyerek. Fontos a lakás nagysága és ellátottsága, mind gazdasági, mind kulturális szinten. Összehasonlítva a tanulmányi átlagot és azt, hogy hányan élnek együtt, azt tapasztaltam, hogy minden(!) 4-es és 5-ös gyereknél (26 fő) minden esetben minimum 3 és maximum 5 volt a lakók létszáma. Míg akik többen élnek egy háztartásban (7-10 fő) általában kettes eredményt érnek el. 
	


Az anyagi körülmények tekintetében megvizsgáltam a lakás nagysását és felszereltségét és az ezzel való elégedettséget. (6., 7., 8., 9., 10. és 13. kérdések)


2. ábra. "Osztályozd lakásotok minőségét!"

	


A 10. és a 13. kérdés válaszait összevetve elmondható, hogy a tanulók csak igen elenyésző százaléka elégedetlen a lakásuk minőségével. Csupán kettő esetben kaptam olyan választ, mely szerint az illető gyerek nem elégedett, s lakásuk felszereltségét és nagyságát rossznak tartja. Az eredményeket összevetve a szobaszámmal és az ott élő lakosok számával csak egy esetben fordult elő hogy az otthon élő 10 emberre csupán három szoba jutott. A többi esetben elegendő volt a szobaszám az ott élők számához viszonyítva. S a szobaszámok alapján a lakások méretei is átlagosnak mondhatóak.
Az anyagi körülményeket vizsgálva általánosságban elmondható, hogy a jólét előnyt jelent. Több forráshoz van hozzáférési lehetőségük és több a szabadon felhasználható jövedelmük a jólétben élő családoknak. A közoktatási rendszerek törekednek az egyenlő lehetőségek megteremtésére, tehát a család anyagi lehetőségei (elvileg) nem befolyásolhatnák a minőségi oktatáshoz való hozzáférést.
Az anyagi helyzetet a már korábban említett kérdések összevonásából állapítottam meg, s ehhez rendeltem a tanulók iskolai teljesítményét és hozzáállását. Elmondható, hogy az anyagi helyzet és a teljesítmény közötti helyzet nem egyértelmű, ám általában pozitív. A jobb anyagi feltételek között élő családok gyermekei jellemzően jobban teljesítenek, mint azok, akik kevésbé jó körülmények között élő családokban élnek. Az általam megállapított összefüggés összhangban van a magyarországi vizsgálatok eredményeivel.[footnoteRef:35] Azonban néhol tapasztalható, hogy az anyagi javak viszonylagos hiánya nem akadálya az átlagon felüli teljesítménynek. Magyarországon a közoktatási rendszer egyik fontos kritikájaként szokott megfogalmazódni az, hogy a gyerekek (és családjaik) tanulási igényét az iskola nem képes kielégíteni, és ezért igen magas a különórára járók száma. Ez viszont tovább növeli a társadalmi egyenlőtlenségeket, hiszen nem minden család tudja meghozni a szükséges anyagi áldozatokat. [35:  Forrás: PISA vizsgálatok] 


5.2.2. [bookmark: _Toc306088673]Az iskola általi meghatározottság

Az, hogy a tanuló milyen mennyiségű tudást és milyen képességeket sajátít el, nagymértékben függ attól, hogy milyen mértékben fér hozzá a hatékony tanulási lehetőségekhez otthon és az iskolában. Ebben a fejezetben a tanulók iskolához és a tanuláshoz való viszonyát vizsgáltam meg. Ebben a kérdőív 13., 17., 20., 21., 22., 23., 24., 25., 26., 28., 29. kérdései voltak a segítségemre. Látható az ide vonatkozó kérdések számában, hogy leginkább az iskola és annak milyensége érdekelt, hogy ez a közeg mennyire hat, és mennyiben befolyásolja a fiatalokat.
A tanulás színvonalát igazán jól az elért tanulmányi eredmények tükrözik. Az alábbi táblázat mutatja ezek eloszlását.

5. táblázat. A gyerekek tanulmányi átlagának iskolatípusok szerinti megoszlása
	
	Tanulmányi átlag
	Összesen

	
	elégséges
(2 – 2,5)
	közepes
(2,6 – 3,5)
	jó
(3,6 – 4,5)
	jeles
(4,51 fölött)
	

	
	Általános iskola
	5
	8
	1
	5
	19

	
	Gimnázium
	2
	24
	5
	1
	32

	
	Szakközépiskola
	1
	11
	8
	6
	26

	    Összesen
	8
10,4%
	43
55,8%
	14
18,2%
	12
15,6%
	77
100%



A táblázatból rögtön látható, hogy a gyerekek 66,2% közepes és elégséges átlagot ért el az elmúlt tanév végén, tehát a rosszabb tanulók közé tartoznak. Ennek is a zöme közepes tanuló (55,8%). Ez az arány már az egész mintát tekintve is több mint a tanulók fele. Ők azok a tanulók, akik az előző kérdésekre azt válaszolták, hogy nem szeretnek tanulni és otthon nem is igazán tanulnak, kevés időt fordítanak rá. A megkérdezettek 18,2%-a jó tanuló. Közülük többen írták, hogy szeretnek tanulni és iskolába járni. Jeles tanuló a mintában 12 fő volt (15,6%). Elmondható, hogy a gimnáziumi tanulók az „általában rosszabb tanulók”. Közöttük csak egy jeles és 5 jó tanuló volt. Ne felejtsük el, hogy a szakközepes osztály egy pedagógiai, míg a gimnáziumi egy rendvédelmis osztály. Nem lehet összehasonlítani a tananyagot és a követelményszintet. A jeles tanulókra jellemző volt, hogy szeretnek iskolába járni, viszont tanulni már csak közepesen. S a tanulásra fordított idő is kevesebb az esetükben. Meg kell jegyezni, hogy a tanulási idő növekedésével nem feltétlenül jár együtt az eredmények javulása, sőt. Ha a gyerek keveset tanul otthon annak is több oka lehet: vagy jó képességű, aki gyorsan elkészíti a házi feladatot; vagy olyan tanuló, akit nem érdekel az iskolai munka, nem szeret tanulni és iskolába járni, és otthon sem foglalkozik túl sokat a feladatokkal. Nem feltételezhetem tehát, hogy az eredményesség miatt fordítanak több időt a tanulók a tanulásra. A tanulás mértéke (időben) nem áll feltétlenül összefüggésben a teljesítménnyel.
Arra a kérdésre, hogy „Mennyire szeretsz tanulni?” (22. kérdés) a tanulók 50%-a válaszolta azt hogy szeret, s emelett még további 6,58% kifejezetten nagyon szeret tanulni. Viszont 11,84% azoknak az aránya, akik egyáltalán nem szeretnek tanulni. A nem tekintetében ennél a kérdésnél megfigyelhető, hogy a fiúk inkább nem szeretnek tanulni. Közülük senki nem válaszolta, hogy nagyon szeret, míg a legalsó kategóriában (egyáltalán nem szeret tanulni) található a legtöbb válaszadás a fiúk részéről. A lányok válaszai szinte teljesen tükörképei egymásnak. Ugyanannyian szeretnek és nem szeretnek tanulni. Az iskolába járás szereteténél már nem figyelhető meg a fiúk és a lányok közti különbség. A fiúk és a lányok között a megoszlásban nincsen szignifikáns különbség az adatokat tekintve.



3. ábra. "Mennyire szeretsz iskolába járni?"

Látható, hogy a tanulók 12%-a egyáltalán nem szeret iskolába járni, míg további 31%-uk szintén nem szeret. A gyereket több mint a fele azonban egyértelműen szeret iskolába járni, ez a vélemény főként az általános iskolásokra volt jellemző. Összekapcsolva ezt az eredményt és a tanulmányi átlagot, elmondható, hogy az iskola iránti negatív attitűdök gyakran összefüggnek az alacsony teljesítménnyel. A PISA vizsgálatokban nemzetközi szinten a részt vevő 28 ország közül 20-ban a tanulók, több mint egynegyede nyilatkozott úgy, hogy nem szívesen jár iskolába. Ez az érték Magyarország esetében 40% körül mozog.[footnoteRef:36] Kérdés, hogy problémát jelent-e ez az eredmény. Hiszen a fiataloknak nem feltétlenül kell szeretniük mindent, ami hasznos lehet számukra. Viszont tény, hogy esetünkben akik szerették az iskolát és szeretnek iskolába járni, azok jobban teljesítettek, mint azok akik nem. Amit szeretünk, azt nyílván nagyobb kedvvel végzünk el, mint azt, amit nem. A motiváció és a teljesítmény kölcsönhatásban áll egymással. A tanulók kedvelik azt, amiben sikeresek, és sikeresek abban, amit kedvelnek. Nyílván vannak olyan tanulók, nem is kevesen, azok között akik nem szeretnek iskolába járni, akik csak bizonyos tárgyakat szeretnek, ők a többit lehet, hogy feleslegesnek tartják. Összességében, ha a tanulói hozzáállás nem pozitív, hogyan érhetnének el az iskolák optimális teljesítményt. [36:  Forrás: PISA vizsgálatok.] 



4. ábra. "Mennyire vagy elégedett az iskoláddal?"

A következőkben az iskolával való elégedettséget és a tanárokkal való elégedettséget kívánom megvizsgálni, abból a szempontból, hogy ez az elégedettség (vagy nem elégedettség) mennyire van hatással a gyerekek iskolai teljesítményére. Általánosságokban lesz most szó erről, az iskolánkénti eredményeket egy későbbi fejezetben ismertetem. Ott lesz majd érdekes, hogy melyik iskolára mi a jellemző és hogyan vélekednek a diákok iskolájukról, tanáraikról. 
A fenti és a lenti diagram vizsgálatát közös szempontok alapján végeztem el. A tanárok hozzáállása és az iskolai klíma nagymértékben befolyásolja a tanulók iskolai teljesítményét.

5. ábra. "Mennyire vagy elégedett a tanáraiddal?"

Esetünkben a negatív attitűdök túlsúlyáról egyáltalán nem lehet beszélni. Az ábrákon látszik, hogy a tanulók többsége elégedett a tanárokkal és az iskolával (54% - 64%). A válaszadók nagyon kis százaléka nyilatkozott úgy, hogy egyáltalán nem elégedett (2% - 4%). Jellemző, hogy nagy arányban érkeztek ezekre a kérdésekre „közömbös” válaszok, mikor a diák elégedett is meg nem is (33% - 30%). Sokan nem tudták eldönteni, hogy mennyire elégedettek. A nemek szerinti megoszlásban szignifikáns különbség nem mutatható ki. Talán a lányok kicsit elégedettebbeknek mutatkoztak, mint a fiúk és inkább el tudták dönteni, hogy elégedettek-e vagy nem. Tulajdonképpen sok tényező befolyásolhatja az iskolával és a tanárokkal való elégedettséget. A gyerekek napi hangulata, hogy éppen milyen jegyet kaptak, hogy milyen órán, melyik tanárnál töltötték ki a kérdőívet. Nem biztos, hogy minden gyereknek sikerült elvonatkoztatnia e kérdésnél, s nem biztos, hogy általánosságban válaszoltak. Lehet, hogy valakinek a legjobb, míg másnak a legrosszabb élménye jutott eszébe. Ezeket a tényezőket figyelembe kell venni az elemzésnél is. Az egyértelműen látszott, mint már volt is róla szó, hogy azok a tanulók, akik jobban teljesítenek sokkal elégedettebbek, mint azok, akiknek gyengébb a tanulmányi átlaguk. Kérdés, hogy melyik tanuló válaszait kell jobban figyelembe venni. Hiszen aki elégedetlen egy rossz jegy miatt, az lehet, hogy haragszik az iskolára, a tanárokra, és nem reálisan értékel, nem látja be, hogy talán megérdemelte az osztályzatot. Az is elmondható, hogy akik a közepes értéket jelölték meg válaszként, azok leginkább a közepes eredményt elért tanulók voltak. A válaszadás tehát összefügg a tanulmányi eredménnyel.


5.2.3. [bookmark: _Toc306088674]Jövőkép és a továbbtanulási lehetőségek

Ebben a fejezetben a gyerekek jövőképét, továbbtanulási lehetőségeiket kívánom megvizsgálni a 13., 14., 15., 16., 29. kérdések segítségével. Sok esetben a kérdéseket nem külön-külön hanem összefüggéseiben érdemes tárgyalni, mivel egyik kérdés és válasz utalhat a másikra. A lejjebb ábrázolt diagramok alatti magyarázat ezért nem mindig csupán az adott grafikonból következtethető ki.


6. ábra. "Mennyire vagy elégedett jövőbeni kilátásaiddal?"

A tanulók 55%-a vallotta magát elégedettnek a jövőre való kilátásaikat tekintve. A vártnak megfelelően azt az eredményt kaptam, hogy leginkább az általános iskolások a bizakodóak. Az eredmény esetemben tehát összefügg a megkérdezett korával. A fiatalabb korosztály sokkal derűsebben látta a helyzetet. Az ok talán az lehet, hogy számukra még „messzebb” van az a jövő. A válaszadók 1%-a jelölte meg azt, hogy egyáltalán nem elégedett, ez a válasz a szakközépiskolából érkezett és elégséges tanulótól. Egyébként valóban a szakközépiskolások közül kerültek ki az elégedetlen tanulók a legnagyobb arányban. Míg a gimnazisták elégedettek is meg nem is, bizonytalanok e tekintetben. A nem tekintetében elmondható, hogy a teljesen elégedettek mind fiúk és így nyilvánvalóan egy sem szakközépiskolás. az összes jó és jeles tanuló elégedett volt a jövőbeni kilátásaival. Összefüggés mutatkozik tehát a tanulmányi eredmény és az elégedettség között, ez azonban érthető is, hiszen egy jobb tanulónak nagyobbak a lehetőségei, több minden közül választhat. S az sem lepett meg, hogy mindegyik teljesen elégedett gyerek jó anyagi körülmények között él.
Arról, hogy a tanulók milyen legmagasabb iskolai végzettséget szeretnének elérni tanulmányaik során egy korábbi fejezetben (A család általi meghatározottság) már volt szó. Röviden leírnám az eredményt: A magasabb végzettségű szülők gyerekei is magasabb végzettséget kívánnak elérni tanulmányaikban. A kívánt iskolai végzettség ebben a fejezetben összesítve, a szülők végzettsége nélkül szerepel (7. ábra). 


7. ábra. "Mi a legmagasabb iskolai végzettség, amelyet szeretnél elérni?"

A gyerekek közül mindenkinek volt elképzelése arról, hogy milyen végzettséget szeretne elérni. A legtöbben (38%) főiskolai diplomát szeretne elérni. De azok aránya, akik diplomát akarnak szerezni (egyetemi és főiskolai együtt) már 56%, s hozzávéve a doktori fokozatot már 60%. Ez igen jó aránynak tekinthető. Főleg, ha a már korábban vizsgált tanulmányi átlaggal vetjük össze. Hiszen a tanulók kis aránya volt jó és jeles tanuló (33,8%). Vajon reálisan értékelték magukat a tanulók? Aki nem szeret tanulni és iskolába járni az hogyhogy megjelöli a magasabb végzettséget? Persze, mint már említettem nem egyértelmű, hogy mit nem szeret a tanulásban és az iskolában az ilyen gyerek.
Szakmunkás végzettséget nyilvánvalóan csak az általános iskolások kívánnak elérni, hiszen a középiskolások már magasabb szintet tudnak majd teljesíteni iskolájuk befejezésével. A szakmunkás végzettséget megjelölők mindegyike tehát az általános iskola tanulója volt. Az érettségizni vágyók megoszlása az iskolatípusok között egyenletes volt.
A 29. kérdésben arra kértem a diákokat, előrejutási esélyük szempontjából vizsgálják meg iskolájukat, hogy mennyire tartják jónak vagy rossznak. Ezt a kérdést csak a középiskolás tanulóknak tettem fel, hiszen egy általános iskola esetében még nem annyira lehet ezt a tényezőt megállapítani. Az eredményeket a következő ábra szemlélteti.


8. ábra. "Hova sorolod iskoládat előrejutási esélyed szempontjából?"

Látható, hogy a diákok nagyobb része tartja jónak (a ’jó’ és a ’nagyon jó’ válaszok együtt), mint rossznak az iskoláját előrejutás szempontjából, mindkét iskola esetén. A két iskola között nincs jelentős eltérés (18 és 16 fő). A gimnáziumi tanulók egyetlenegy esetben sem válaszolták azt, hogy iskolájuk nagyon rossz az előrejutási esélyük szempontjából, míg a szakközépiskolások közül egyvalaki adta ezt a választ. Nagy volt azonban azoknak az aránya, akik bizonytalanok voltak (11 és 7 fő). Ők egy középső kategóriát jelöltek meg, nem mondták azt, hogy jó esélyük van, de nem mondták azt sem, hogy rossz. Rossznak a gimnáziumot hárman, míg a szakközépiskolát ketten tartották. Közömbösnek azok a tanulók mutatkoztak, akik amúgy sem kívántak továbbtanulni, s csupán érettségit akarnak szerezni, a jövőbeni kívánt végzettség alapján. Számukra ezért volt teljesen mindegy az iskola általi előrejutás.
Az életpálya első jelentős fordulópontja az általános iskola utolsó évében hozott pályaválasztási döntés. Általános bizonytalanság tapintható ki a pálya- és iskolaválasztás területén, a fiatalok számos esetben nincsenek felkészülve arra a döntésre, amit akár 14 éves korban meg kell hozniuk. Erre azonban minden gyermek életében sor kerül, bár sok esetben csak sodródás valamilyen külső erő hatására. A külső erők között legerősebb a szülők kívánsága, a barátok, ismerősök, rokonok, falubeliek választásának követése, az ismert és a környezet által már tapasztalatilag bejárt út választása a bizonytalannak látszó ismeretlennel szemben. Ezekhez képest jóval kisebb szerepe van a pedagógusok és a különféle pályaválasztási intézmények tanácsának. Az általános iskolát befejező fiatalok körében valóban kevés a reális önismereten alapuló pályaválasztási döntés, helyette többségükben ad hoc döntések születnek, s ez bizonyos fokig érvényes a középiskola befejeztével pályát választókra is.[footnoteRef:37] Az egyes szakiskolákban, szakközépiskolákban éppen ezért a lemorzsolódás igen nagy. [37:  Kozma 1985:194] 



9. ábra. "Miért ezt az iskolát választottad?"

Ha a választás időpontjáig nem döntötték el a tanulók, hogy milyen pályára is szeretnének menni, az erőltetett döntés sok esetben hibásnak bizonyulhat, amit az iskolatípusok közti nehéz átjárhatóság miatt utóbb nem könnyű korrigálni.

Az iskolaválasztás szempontjait vizsgálva két alapvető attitűdöt különíthetünk el.[footnoteRef:38]  [38:  Forrás: Ifjúság2008 Gyorsjelentés. 35. o.] 

 A push hatású attitűdökben dominálnak a környezet adta információk, lehetőségek:
· Család, barátok, ismerősök alkotta csoport tagjai megosztják a fiatalokkal tapasztalataikat, segítenek a tájékozódásban.
· Lokális lehetőségek: számos esetben a választás az adott lehetőségekre redukálódik.


A pull hatású attitűdökben dominálnak az egyéni érdekek:
· Könnyű bejutás: az egyéni érdekek könnyű oldala. Számos diák orientáció, érdeklődés hiányában a legkisebb ellenállás fele halad.
· Az adott szakma iránti konkrét érdeklődés a legkézenfekvőbb iskolaválasztási szempont.
· Az anyagi lehetőségek nagy húzóerőt jelentenek a fiatalok számára. Abban az esetben is, amikor egy bizonyos szakma kevésbé érdekli, az elérhető jó anyagi helyzet olyan motiváló erővel bírhat, mely az adott iskola, szakma választására ösztökéli őket.

A push hatások terén említett család és rokonok néhány esetben nem bizonyulnak kompetensnek az iskolaválasztás terén. A szülők és a barátok választása számos szakközépiskolás diák szerint elvesztette kompetenciáját. Az iskolaválasztásban az érdeklődésnek és a továbbtanulásnak van a legnagyobb szerepe, ez számos pozitív hatást gyakorolhat magára a tanulásra is.  Anyagi megfontolások szerinti választás szintén számos esetben elhangzott. A 14. kérdés esetében is, de csak a gimnáziumi osztályban volt egyértelmű a fölénye. Az anyagi megfontolások összefüggésben vannak a szakma által kínált szolgáltatásra mutatkozó igény valószínűségével is. A következő, ami befolyásolta a diákokat a döntésben az iskola közelsége volt. S valóban a kistérségben ez az egyetlen gimnázium. A könnyű bejárás megkönnyíti a tanulást is, hiszen nem kell minden nap sokat utazni. A kollégiumi ellátás pedig bár igénybe vehető, nem jellemző.
A 14. kérdésben arra kértem a tanulókat jelezzék, hogy mi a legfontosabb elvárásuk a jövőbeni munkájukkal kapcsolatban, s készítsenek egy rangsort a felsorolt lehetőségekkel. Megvizsgáltam, mely meghatározások szerepeltek általában az első két, illetve az utolsó két helyen. Továbbá azt is, hogy melyik jellemző az, amelyik a legtöbbször az 1-es rangsort kapta, illetve, hogy melyik kapta legtöbbször az utolsó helyet. Az iskolatípusokat is figyelembe véve érdekes eredmény született. Az általános iskolások esetében az első két legfontosabb elvárás a munkájukkal kapcsolatban az volt, hogy felnézzenek rájuk az emberek és, hogy alkotó munka legyen. Ezeket a 19 főből az 13-an és 12-en is említették. A legtöbbször az első helyen (9 alkalommal) az szerepelt, hogy azt várják el, hogy munkájuk során felnézzenek rájuk. Ennek oka valószínűleg az életkorral függ össze, a „kicsik” még álmodozóbbak, még van bennük elképzelés az ideális munkáról. Talán ez nem tűnik majd el teljesen. A legkevésbé fontos tényezőnek az bizonyult, hogy ’ne kelljen félni a munkanélküliségtől’, 12 alkalommal szerepelt a legutolsó helyen. Valószínű, hogy az általános iskolások még nem fogták fel igazán, hogy mennyire lehet ez veszélyes. Mivel kevés a szülők közötti munkanélküli, közvetlen veszélyét ennek kevesen érzik, nincsenek ilyen tapasztalataik, talán életkoruknál fogva sem.
A gimnáziumban és a szakközépiskolában az előzőtől teljesen eltérő eredmények születtek. Éppen azok az elvárások szerepeltek az utolsó helyen, amelyek az előbb az élen álltak. A két iskolatípusban is jelentkezett némi különbség. Az utolsó helyezést a fontossági sorrendben, a gimnáziumi osztályban a munka alkotó jellege (25 fő) és a ’felnézzenek rám az emberek’ item (19 fő)  kapta. Az előbbi 14 esetben szerepelt a rangsor legvégén. A szakközepes osztálynál sem volt fontos, hogy példaként álljanak az emberek előtt, 13-szor szerepelt utolsóként. Viszont a másik kevésbé fontos dolog a sok pénz keresésének lehetősége volt, 12 fő jelölte ezt meg. Ám a gimnáziumi osztályban éppen ez mutatkozott az egyik legfontosabb tényezőnek. Mellette hogy ’ne kelljen félni a munkanélküliségtől’ és hogy ’olyanokkal legyek, akiket szeretek’ volt az élen. Úgy látszik, ezt a korosztályt már jobban érinti a létbizonytalanságtól való félelem. Fontosak az anyagiak és a jó légkör, de az már kevésbé számít, hogy megbecsüljék őket, vagy hogy alkotó munkát végezzenek. De akkor vajon miért mentek pedagógiai osztályba? A rendvédelmi tagozatos osztály esetében érthető, hogy ha fél a munkanélküliségtől, akkor elmegy rendőrnek. Nem igazán jellemző, hogy munka nélkül maradnak. De a pedagógia tagozatos osztályban tanulók, ha komolyan akarnak foglalkozni azzal, amit tanulnak, nem sok jóra számíthatnak. Nagyon nehéz elhelyezkedni tanári végzettséggel, s nem éppen az a megbecsült és jó pénzkereseti lehetőséget biztosító szakma. Az eredmények ezért is érdekesek.
A jövőbeni kívánt lakhely kérdését egy későbbi fejezetben fogom elemezni (’A lakóhelyre vonatkozó eredmények’ című részben).



5.2.4. [bookmark: _Toc306088675]Szabadidős tevékenységek

Az Ifjúság2000 és az Ifjúság2004 adatai azt jelezték, hogy a fiatalok jelentős része valójában kevés szabadidővel rendelkezik. Ráadásul a szabadidő fogalma sem teljesen egyértelmű. A szabadidővel általában a fiatalok a tétlenséget azonosították. A fiatalok szabadidős tevékenysége egyre inkább a passzív időtöltések felé tolódik el. Ezen kutatások szerint, a kötetlenül felhasználható szabadidő mennyiségét tekintve a gazdasági aktivitás, az állandó lakhely településtípusa és a korcsoport dimenziói mentén mutatkoznak lényeges eltérések.[footnoteRef:39] Megállapítható, hogy minél fiatalabb valaki, annál több szabadidővel rendelkezik, és az anyagi, jövedelmi státus is befolyásolja a szabadidő mennyiségét és minőségét(?). A kérdés az, hogy a rendelkezésre álló szabadidőt hol töltik el a fiatalok. A továbbiakban ebbe nyújtunk betekintést. [39:  Forrás: Ifjúság2008 Gyorsjelentés 48. o.] 

A felmérés szerint a legtöbb fiatal a barátaival van, amikor csak teheti. Ez is azt bizonyítja, hogy a közösségre, a másikkal való együttlétre szükség van. Fontosak voltak azonban azok a tevékenységek, amelyekhez nincs szükség barátokra, társakra (tévénézés, zenehallgatás internetezés). A legtöbben a tévénézésre és internetezésre szánnak idejükből és arra, hogy segítenek a szüleiknek. A házimunka viszonylag magas említése azt mutatja, hogy a családok többségében van belső munkamegosztás, legalábbis a fiatalok így látják. Ez természetesen nem klasszikus szabadidős tevékenység, hiszen a többség kötelezőként éli meg. Ezeket követi a zenehallgatás, a sportolás és az olvasás. A tévé, a rádió és a számítógép a legkönnyebben elérhető szabadidős tevékenység, és a legkényelmesebb is, ugyanis nem kell semmit csinálni, csak ülni a képernyő előtt. Ez egyébként véleményem szerint nem a fiatalok sajátossága.
Nagy a látogatottsága a disco-nak, ide a fiatalok 80 százaléka gyakran szokott járni. A „plázázás” és a mozi szintén kedvelt szabadidő-eltöltési mód. A kocsmák előkelő helyezése szintén elgondolkodtató.

Tv-nézés, számítógép, internet
Az elmúlt évtizedben az informatikai eszközök és szolgáltatások ára jelentős mértékben csökkent. Részben ennek is köszönhető, hogy dinamikusan nőtt a fiatalok otthoni számítógéppel és internettel rendelkező háztartásainak aránya. Az internet (legyen az bármilyen formában és eszközön keresztül) a fiatalok napi rutinjának egyik legalapvetőbb részévé vált. A fiataloknak már 60 százaléka napi szinten használ internet, hozzáteszem, nem tanulásra. Azok aránya, akik tanulásra gyakran (legalább hetente) használják az internetet, nagyon kicsi (minden 5. tanuló).
 A számítógép és az internet „beköltözése” a háztartásokba egyben az otthoni szórakozás alapvető formáit is átalakította. Az internet térhódítása, a napi szintű médiafogyasztásba való beépülése a fiatalok életében sajátos átrendeződést eredményezett. 2004 es 2008 között érzékelhető mértékben csökkent a tévénézésre fordított átlagos idő.[footnoteRef:40] A mintában szereplő fiataloknál ez a tendencia nem figyelhető meg. Azonos mértékben magas a napi szinten tévénézők és internetezők aránya. A virtuális valóság előretörése igen gyors, és ez általában éppen a hagyományos formák rovására történik (pl. olvasás). A könyvolvasás, és főleg a napilapok olvasásának gyakorisága igen alacsony és figyelmeztető is egyben. [40:  Forrás: Ifjúság2008 Gyorsjelentés. ] 


Újságolvasás 
A napilapokat a fiatalok nagyon kis százaléka olvas rendszeresen. A bulvársajtó termékei már sokkal népszerűbbek. Összességében elmondhatjuk, hogy az életkor előre haladtával valamelyest nő a napilapot rendszeresen olvasók aránya, és csökken azoké, akik ezeket egyáltalán nem veszik kézbe. Továbbá a magasabb tanulmányi eredmény egyben intenzívebb napilapfogyasztást is jelent.

Kulturális javak
A községekben lakó fiatalok a helyi discokba, szórakozási helyekre járnak, és igen ritkán fordulnak meg múzeumokban és színházban. Ez feltehetően összefügg az intézményi ellátottsággal és az iskolázottsággal is. A kulturális intézmények népszerűtlenebbek. A teljesítmény és a kulturális szolgáltatások igénybevétele között szoros összefüggés fedezhető fel. A jobb tanulók gyakrabban járnak ilyen helyekre, mint akik rosszabb tanulmányi átlaggal rendelkeznek. A gyerekek, ha egy évben mégis több alkalommal voltak színházban vagy múzeumban, az lehet, hogy csak a kötelező iskolai múzeumlátogatás bevált gyakorlatának köszönhető. Ez a magyar tantervi és kulturális hagyományokkal függ össze. A megkérdezett fiatalok között mégis találtam olyanokat, akik állításuk szerint soha nem voltak múzeumban. 
Megállapítható, hogy akik gyakran látogatják, a disco-kat, a mozit és a kocsmákat, azok ritkábban múzeumokat, színházakat. Ők a „bulizósak”, s csak olyan eseményekre mennek el, amelyek az életvitelükhöz illenek. Akik pedig a kulturális programokra is eljárnak, azok az előbb említett szórakozásokban ritkábban vesznek részt, s gyakrabban is olvasnak. A 17. kérdés vizsgálatából is az tűnt ki, hogy a legkevésbé a múzeum és a könyvtár hiányzik a gyerekeknek. Míg a legfontosabb a mozi, a disco és az uszoda lenne. Ez a tendencia minden iskolatípusnál megmutatkozott.

Kirándulás, nyaralások
Ebben a kérdésben egyértelműen látható, hogy az anyagi helyzet nagymértékben megahatározza a kirándulások, de főleg a külföldi nyaralás gyakoriságát. A gyerekek több mint a fele még soha nem volt külföldön nyaralni és belföldön is igen kevesen. Az iskolai nyári táborok a leggyakoribbak, a családdal együtt való elutazás, pihenés ritka. S ha elő is fordul, nem éves rendszerességgel.



5.3. [bookmark: _Toc306088676]Az iskolára vonatkozó eredmények

A kutatás során alapvető szempont volt, hogy feltárjam a diákok oktatási rendszerhez, iskolákhoz való viszonyát, képet kapjak az iskolákban játszódó jellegzetességekről. a következő két ábra az iskolával és a tanárokkal való elégedettséget szemlélteti a különböző iskolatípusok alapján.


10. ábra. "Mennyire vagy elégedett az iskoláddal?"




11. ábra. "Mennyire vagy elégedett a tanáraiddal?"
 
A fenti diagramokon látszik, hogy mint eddig szinte minden kérdésben, a gimnáziumi osztály eltér a másik kettőtől. Az általános és a szakközépiskolára is az a jellemző, hogy a diákok 70-80%-a elégedett mind az iskolával, mind a tanárokkal. A gimnáziumban ellenben az figyelhető meg, hogy igen alacsony fokú az elégedettség. a tanárok esetében a diákok 30%-a sem elégedett. Az eredmény nem azt jelenti feltétlenül, hogy sokkal több az elégedetlen tanuló, hanem inkább azt, hogy azoknak az aránya több, akik nem döntenek egyértelműen. A közömbösség nagy, az ’elégedett is meg nem is’. Természetesen ezzel együtt az első megállapítás is érvényes, az elégedetlenek is nagyobb számban és arányban fordulnak elő ebben az osztályban. Az általános iskolások körében a tanárok kérdésében nem is fordult elő ’nem elégedett’ válasz. Az iskola kérdésében pedig a szakközépiskolásoknál és az általános iskolásoknál sem írta senki, hogy egyáltalán nem elégedett. Viszont a gimnáziumban a tanulók több mint 20%-a elégedetlen az iskolájával. Az eredmény a gimnáziumot tekintve elkeserítő. Az iskolát persze számos dolog miatt kellemetlennek érzik. Sokan nem szeretnek korán kelni, nem szeretik a nulladik órákat. A tanár szerepe sem minden esetben bizonyult pozitívnak. Amikor rossz jegyet ad, vagy amikor kivételezik másokkal, akkor kedvezőtlen a megítélése. Erről egy korábbi fejezetben már volt szó. A rendelkezésemre álló adatokból azonban nem állapítható meg egyértelműen, hogy ezek a válaszok az iskolák közti valódi eltéréseket, vagy csupán a tanulók megítélésében rejlő különbségeket jelzik. Azt gondolom, hogy egy iskola minősége, személyi állományának kvalitása igenis szerepet játszik a teljesítmények alakulásában. S az iskolák közötti különbség meghatározó lehet, mivel egy tanár befolyásolja a tanulási környezetet, az iskolai klímát.



A következőkben az iskolai ellátást vizsgáltam meg a 24. kérdés segítségével.

6. táblázat. "Szerinted min kellene javítani az iskolád ellátásában?"
	Ellátási kategóriák
	
	Általános iskola
	Gimnázium
	Szakközépiskola
	Összesen

	Számítógép-állomány növelése
	javítani kell
	1
	10
	6
	17

	
	nem kell 
	18
	20
	19
	57

	Számítógép-állomány korszerűsítése
	javítani kell
	1
	20
	12
	33

	
	nem kell 
	18
	11
	12
	41

	Tornatermi felszereltség
	javítani kell
	8
	17
	17
	42

	
	nem kell 
	11
	13
	7
	31

	Tanórán kívüli programok
	javítani kell
	12
	15
	7
	34

	
	nem kell 
	7
	14
	16
	37

	Nyelvoktatás színvonala
	javítani kell
	4
	13
	13
	30

	
	nem kell
	15
	19
	11
	45




Az oktatási intézmények technikai felszereltségével való elégedettség esetében is érezhető tendencia rajzolódik ki a különböző iskolákat tekintve.  Az iskola számítógép-állománnyal való felszereltségét minden iskolában pozitívan értékelték a tanulók. Kritikusabb véleményt fogalmaztak már meg ennek korszerűsítésével és a tornaterem felszereltségével kapcsolatban a gimnáziumi osztályban. Az általános iskolában egyedül a tanórán kívüli programokkal nem voltak megelégedve. Míg a szakközépiskolások szintén a tornatermi felszereltséggel és a nyelvoktatás színvonalával voltak elégedetlenek. Ez utóbbival kisebb arányban. Az oktatási segédeszközök, anyagok biztosításának hiánya egyértelműen hátrányt jelent az oktatás sikeressége terén. Előfeltétel a jó állapotú iskolaépület, a kellő számú tanterem, hogy legyen felszerelt könyvtár és számítógépterem. Az igazgatók kevésbé érzik problémának az oktatási eszközök hiányát. S a kistérségi iskolákra nem is jellemző, hogy nagyobb hiányosságok lennének. Az elmúlt időszakban ugyanis, mint megtudtam a különböző interjúkból, sokat fordítottak az iskolák korszerűsítésére és állományuk növelésére. a problémát inkább a kihasználhatatlanság és a fenntartás okozza. A PISA vizsgálatok adatai is azt mutatják, hogy Magyarországon az iskola infrastruktúrája nincs hatással a tanulók teljesítményére. Az oktatási segédeszközök és a felszereltség esetében felfedezhető kis mértékű hatás pedig nem szignifikáns.

A 25. kérdésben azt kértem a tanulóktól, hogy az iskolában folyó pedagógiai és szakmai munkát 8 állítással való egyetértésük alapján, egy ötfokú skálán értékeljék. Az állításokkal való egyetértés mértékét összefoglalóan az alábbi táblázat mutatja.


12. ábra. "Mennyire jellemzőek az állítások az iskoládra?"

A tanárokat számos kritika éri a gimnáziumi osztályban. A tanároktól való nagy távolság alapja egyfajta kölcsönös meg nem értés. Ez a távolságérzet számos konfliktus forrása lehet. A bizalom hiánya sok esetben eltávolítja a fiatalokat attól a potenciális segítségtől, mely támogatná őket különböző élethelyzetekben. A gimnáziumi tanulók nagyon kis százalékban tartják jellemzőnek, hogy a tanárok minden segítséget megadnak a tanuláshoz, vagy, hogy törődnének az egyéni problémáikkal is. Ez leginkább az osztályfőnök feladata lenne, s egy kisebb iskolában, kisebb osztálylétszámnál könnyebben megoldható. Családiasabb lehet egy kisebb iskolában a légkör is, ami nagyban befolyásolhatja a tanuló közérzetét, de még a teljesítményét is. Nem is beszélve a motivációjáról és a fegyelmezhetőségéről. Bár ez a tényező nem jelenik meg esetünkben.
Az iskolák tanulói a legnagyobb elégedettséget a pedagógusok szakmai felkészültségével kapcsolatban fogalmazták meg. Ezzel egyik osztály esetében nem volt probléma. A többi meghatározást azonban a gimnáziumi osztály létszámának kevesebb mint a fele tartja jellemzőnek iskolájára, tanáraira. A fegyelem megtartása az általános iskolában is gondot jelent, míg a gimnáziumban csak a tanulók 17%-a válaszolt pozitívan. Itt nem csupán a tanulók magatartásáról, s annak milyenségéről van szó, hanem a tanárok hozzáállásáról és kvalitásáról. Ez pedig nagymértékben befolyásolja az iskolai hangulatot. Az interjúkból is kiderült, hogy problémás terület ez: a fegyelem és a tisztelet hiánya. Minden iskolában volt erről szó. A másik problémásabb terület a gimnáziumban az egyéni gondokkal való törődés a tanárok részéről (20% tartja csupán jellemzőnek). Ennek okairól és negatív hatásairól az előbb már volt szó.




5.4. [bookmark: _Toc306088677]A lakóhelyre vonatkozó eredmények

A kérdőíves felmérésben arra is rákérdeztem, hogy hol képzelik el a majdani letelepedésüket (16. kérdés). A többség külföldön vagy a megyében egy (másik) városban szeretne letelepedni. Ez a két változó ugyanannyi százakkal szerepelt a válaszadások során (27,3% - 27,3%). A harmadik helyen a jelenlegi lakhely és szintén azonos aránnyal egy másik megyei város áll (16,22% - 16,22%). Senki nem akar egy másik megyében lévő faluban letelepedni.  A kérdésre mindenki válaszolt. Senki nem tagadta meg a válaszadást és egy „nem tudom” válasz sem érkezett. Ez lehet annak az oka, hogy nagyon határozott elképzelése van minden diáknak a jövőéről, vagy csupán arról van szó, hogy egy nem mérlegelt vágyott jövőképet jelöltek be.



13. ábra. "Hol képzeled el a jövődet?"

Jellemző volt ennél a kérdésnél, hogy leginkább két csoport írta azt, hogy külföldre menne: azok akik kitűnő tanulmányi átlaggal rendelkeznek és magas iskolai végzettséget akarnak elérni, és azok akik a legrosszabb tanulók és szinte semmilyen végzettség nem érdekli őket (talán csak az érettségi).
A letelepedés helyének kiválasztásában az is dominál, hogy milyen a településen a közösség, milyen közösségi élet zajlik, vannak-e programok, szórakozó helyek, ahová az emberek (nem csak a fiatalok), beülhetnek beszélgetni, játszani, kulturáltan szórakozni. Van-e valamilyen szakkör, civil szervezet, amihez csatlakozhat.
A kérdőívben több ehhez kapcsolódó kérdést tettem fel. A válaszok alapján képet kaphattam a fiatalok szórakozási szokásairól, arról, hogy mik az elvárásaik a településükkel kapcsolatosan, milyen terveik vannak. Továbbá ezek alapján megfogalmazódhatnak azok a javaslatok, melyek a fiatalok szabadidő eltöltésének lehetőségét növelik, illetve javítják a jelenlegi helyzetet. Természetesen ezekkel a kérdésekkel egy kistérségi helyzetképet igyekeztem kialakítani. Mivel azonban csak nagyon szűk körű a felmérés szignifikáns eredményeket leginkább csak a vizsgált két település esetén kaphattam. Főleg Rábatamási esetében, hiszen a csornai iskolákban már több bejáró tanuló is volt. 
A lakhelyre vonatkozó kérdések, melyeket ebben a részben vizsgálni fogok: 10. kérdés; 13. kérdés; 17. kérdés.
Helyben, a településeken általában nem találnak a fiatalok olyan elfoglaltságot, ami kielégítené az igényeiket. De ezt a szomszéd falvakban sem mindig találják meg, ezért inkább a városban keresnek szórakozó helyet. Ez persze sok fiatalnak nem egyszerű, hiszen a hazajutás problémát jelenthet. A disco és a mozi, ami a legnépszerűbb szórakozó helyek között szerepelt nem találhatóak meg minden településen, csak a nagyobb városokban. Sőt Csornán sem, hiszen nincs mozi és a szintén magasra rangsorolt uszoda sem működik. A térségre jellemző kistelepüléseken nem jellemző sem a cukrászda, a pizzéria, sem a konditerem. A felmérés szerint ifjúsági klubra is nagyobb igény lenne. A fiatalok közel ¾-e mondta azt, hogy településükön lenne ilyen jellegű klub, szívesen részt venne a klub életében.  A legkevésbé a múzeum és a könyvtár hiányozna a gyerekeknek. A gimnáziumból 26-an rangsorolták utolsó két helyre őket. Meglepő módon a szakközépiskolába járó tanulóknál a legnépszerűtlenebb helyeket a disco és a konditerem foglalta el. Ennek okát a rendelkezésemre álló adatokból nem tudtam megítélni.



A kérdőívben rákérdeztem arra, hogy elégedettek-e a településük nyújtotta lehetőségekkel szórakozás, művelődés és sportolás tekintetében. (10. kérdés)


14. ábra. "Osztályozd a településen belüli lehetőségeket!"
 
A fiatalok nagyon kis százaléka tartja kiválónak a lehetőségeket, bár az is kiderül, a többi kérdéssel összevetve, hogy valaki azért nincs megelégedve, mert nincs sportcsarnok, vagy uszoda vagy konditerem, ami azért valljuk meg nagyon ritka egy-egy településen. Továbbá az is látszik, hogy mégis leginkább a sportolás az, ami a legkönnyebben elérhető mindenki számára. Elég egy focipálya vagy egy iskolai tornaterem. Viszont a művelődési lehetőségekkel való elégedetlenség érthető lenne, ha a 17. kérdésben, ami arra vonatkozik, hogy rangsorolni kell az egy településen belüli lehetőségeket, a megkérdezettek nem éppen a könyvtárat és a múzeumot hiányolták volna a legkevésbé.

Az interjúk és a vizsgálatok alapján elmondható, hogy a területi feszültségek a kistérségben a fiatalok lakóhelyének, jelenlegi képzési helyének és lehetséges munkába állási helyének földrajzi különbözőségéből eredhetnek. Abból a körülményből, hogy a lakóhely, a kívánatos munkahely és az iskola nemcsak hogy nem fekszik egy helyen – azonos településen –, hanem köztük a közlekedés is nehezen oldható meg.[footnoteRef:41]  [41:  Kozma 1985] 

6. [bookmark: _Toc306088678]Összegzés

Mi az iskola szerepe a település életében? Betölt-e ma jelentős szerepet a település életében egyáltalán, s ha igen, mit és hogyan? 
Vannak-e lényeges különbségek a tanulói, tanári összetételben, az infrastrukturális ellátottságban és az oktatási program tekintetében a többi általános iskolához viszonyítva? Mi mondható el ezen iskolák működéséről az eredmények felől nézve?
A témával kapcsolatban a vizsgálatom során sok kérdés felmerült, hol az interjúk során, hol pedig az adatok elemzésénél. Először a kistelepülési iskolákról: Azt kellene keresni, milyen lokális funkciókkal bővülhet a kisiskola, hogy még több szállal kapcsolódjék a helyi közösséghez. Az iskola bezárása csak növeli a falusi térség szociális, kulturális elmaradását, lakosainak, iskolájának, tanárainak elszigetelődését. 
A térségek központjainak érdekében áll az oktatás és az iskolán kívüli művelődés, de következmény lehet az is, hogy ezek a városközpontok csak a vidékük rovására tudnak saját lakosságuknak jobb körülményeket teremteni. Az oktatás, az iskolán kívüli művelődés, szakképzés létesítményeinek fejlesztése csak abban az esetben válik a vonzáskörzet valamennyi településének közös érdekévé, ha a város és vidéke lakosságának közös művelődési színterei vannak. Ezzel lehetővé válik a térség oktatási, szakképzési és rekreációs színtereinek jobb kihasználása; egyúttal újabbak célszerű létesítésére nyújt lehetőséget, az oktatás eszközeivel is elősegítve a helyi társadalom integrációját.
A lakosság továbbtanulni városokba, városias településekre igyekszik, ahol az iskolakínálat nagyobb, és tágabb a pályaválasztás lehetősége is. Minél jobban növekszik az oktatás iránti igény, annál nagyobb az esélye egy városnak arra, hogy művelődési központtá válhasson. Viszont a gyereklétszám mindenhol kevés. Sok iskolát zárattak be a kistérségben az elmúlt években. Sajnálatosan a vizsgálatban szereplő rábatamási iskola is alig kerülte ezt el. Erre a tanévre még biztosítottak oktatást, viszont a következő tanév bizonytalan. Az eredmények tükrében a bevezetőben feltett kérdésemre azt a választ tudom adni, hogy infrastruktúra tekintetében egyáltalán nincs hátrányban egy falusi iskola. A tanári állomány tekintetében, szakos ellátottság tekintetében viszont egyértelmű a hátrány. A kisebb iskolákat nyilvánvalóan jobban érinti a gyereklétszám csökkenése, mint egy nagyobb városi iskolát. Ebben az aprófalvas térségben, ahol sűrű a településhálózat, mindenképpen hátrány. Kizárt hogy minden település biztosítani tudja önerőből az iskolát. Talán erre nincs is szükség. 
Miért is van szükség iskolára a kisebb településeken?
Határozott pedagógiai érvek szólnak a helyi iskola működése mellett. Sokak szerint siker lehet már az is, ha az értelmiséget vesztett faluban sikerül egy-két pedagógust letelepíteni. A vegyes életkorú tanulócsoportoktól való félelem jellemzően gyakran visszatartja a szülőket a falusi kisiskolától. Ez a negatív megítélés az egyik oka annak, hogy az új kisiskolák fenntartói mindenképpen életkor szerinti szervezett – osztott, de legalábbis részben osztott – iskolát terveztek akkor is, amikor erre reális lehetőség alig látszott.[footnoteRef:42] Az osztatlan és részben osztott oktatási formát (ami az egy-, illetve kéttanítós rendszer miatt gyakran elkerülhetetlen), mint a falusi iskolák konzerválóját negatívan ítélik meg. Ugyanakkor a heterogén életkori csoportban folyó oktatást pozitívumai miatt (testvérhelyzet, gyakorlás, tanuló tanít tanulót stb.) az alternatív iskolák széles körben használják. [42:  Forray 1995] 

A falusi kisiskolák jelentőségét az adja, hogy a lakóhelyen vagy a lakóhely közelében helyezkednek el, így a legkisebbeknek nem vagy keveset kell utazniuk ahhoz, hogy oda- és hazaérjenek. Éppen ezért ezek fenntartása különösen fontos a hátrányos helyzetű csoportok gyermekei számára. Az aprófalvas térségekre általában jellemző – e térségek évtizedes mellőzése, fejlesztésük elmaradása miatt is –, hogy a legszegényebb lakossági csoportok (köztük nagy arányban a cigányság) koncentrálódási területei. Számukra kiváltképpen fontos, hogy térben is elérhető legyen az oktatási rendszer.
Ugyanakkor gondot jelent, hogy az aprófalvas térségek tehetősebb lakói gyermekeiket a jobban ellátott nagyobb iskolába íratják. Ezzel sok kisiskola szociálisan, ezzel együtt nemritkán etnikailag is homogénné válik: „cigányiskolák” alakulnak ki, a spontán szegregáció minden negatív következményével. Ilyen módon a pedagógiai hatékonyság kevéssé mérhető (például a tanulók tudásszintjén), mivel a szociális környezet pedagógiai szempontból másodlagosnak tekinthető hatásai gyakorolnak döntő szerepet.
A jelenleg hirdetett oktatáspolitikai prioritások egyik legfontosabbika az oktatási esélyek egyenlősége. A falusi kisiskolák székhelyein magas a gyengén iskolázott lakosság aránya. A lakóhelyen működő iskolákra nyilván hasonló tanulói összetétel jellemző. Mi tehát a megfelelő lépés az oktatáspolitikai prioritások érvényesítéséhez? Felszámolni a kisiskolai hálózatot, hogy ezzel megszűnjön a szegregáció, és minden tanuló a jobb továbbtanulási esélyeket biztosító nagyobb település iskolájába járjon? Ez a döntés minden egyes esetben felveti azt a kérdést, vajon a lakóhelyi iskolával is nehezen barátkozó hátrányos (és halmozottan hátrányos) helyzetű gyerekek miként fognak majd rendszeresen megjelenni a távoli iskolában? Aki a helyi iskolából – ahol szem előtt van, a tanító rákérdez a szülőkre, ha hiányzik a gyerek – rendszeresen hiányzik, például mert nincsen meleg ruhája, hogyan fog elutaznia távolabbi, ismeretlen iskolába?
A falusi kisiskolák bezárása az oda- és visszautazással jelentősen növeli a gyermek napi „iskolai idejét”;  nagyobb lesz a társadalmi különbség azon gyerekek között, akiknek családja a gyerek iskolába szállítását önállóan meg tudja oldani, és akik a tömegközlekedésre szorulnak.
Az az érvelés, amely a kisiskolák és az általuk szervezett, életkorilag heterogén osztályok mellett szól, abból indul ki, hogy az iskolának újabb feladatokat kell átvennie a családtól a hagyományos családi nevelés területén is.[footnoteRef:43] [43:  Forray 2008] 

Mik a hátrányai egy kistelepülési iskolának?
Ingatag érvek azok, amelyek a rosszabb felszereltségre, ellátottságra hivatkoznak. Az igazán komoly aggályok település és iskola kapcsolata és helyzete alapján fogalmazhatók meg. Az aprófalvas, rurális térségek lakosságának iskolázottsága elmarad az ország más területeitől, magasabb a munkanélküliségi arány, és jellemző módon magas a cigány lakosság részesedése, különösen a gyermekkorúak között. A kisiskola ilyen körülmények között – különösen, ha a motivált és ambiciózus családok gyermekeiket is elviszik innen – a társadalom marginális helyzetű csoportjainak intézményévé válhat.
A kisiskola legfontosabb „eleme” kétségtelenül a pedagógus (tanító, tanár). Felkészültsége, elkötelezettsége, elfogadottsága a helyi közösségben az iskola hatékony működésének legfőbb biztosítéka. Éppen ezért kényes és sebezhető pont: a tanárok szakmaisága. Kisebb iskolákban sokkal nagyobb hangsúlyt kap e tényező. A vidéki iskolák kis mérete pedig gyakran nem teszi lehetővé az oktatási szolgáltatások differenciált és színvonalas kialakítását. Legfőbb kérdések esetükben a hatékonyság és az eredményesség. Ennek ellenére a kistelepüléseken élő lakosság, mint más országokban is, gyakran ragaszkodik az iskolához.
A falusi kisiskola legnagyobb problémája az elszigetelődés. Nem az iskolán belüli szegregáció itt a probléma, hanem a falu, a falusi közösség és az iskola, az iskolai közösség marginalizálódása.[footnoteRef:44] Ez vonatkozhat a kisiskolák tanáraira is: kívül rekednek a szakmai együtteseken, munkájukat nem értékeli-minősíti a szakma, nem jutnak információhoz, meg vannak fosztva az értelmiségi létezés fontos elemeitől. Továbbá igaz ez az itt tanulókra is: tanárukkal együtt ők is elszigetelődnek a nagyobb választékot kínáló, több lehetőséget adó társadalmi színterektől, új és többféle mintát adó társadalmi csoportoktól. Ennek ellensúlyozására fontos az iskolák közötti együttműködés. A kapcsolati hálózat akkor működőképes és hatékony, ha a tanárt a térség többi pedagógusával hozza rendszeres kapcsolatba, a kisiskolát pedig a térség többi oktatási intézményével. A gyerekek rendszeres közös programjai kapcsolatot hozhatnak létre anélkül, hogy napi rendszerességgel kellene a szomszéd település iskolájába bejárni. Hogy a kapcsolatok hivatalos társulási formát kapnak, vagy civil kezdeményezésű egyesületek formájában működnek, másodlagos jelentőségű. [44:  Uo. 2008] 

A települési egyenlőtlenségekre utal, hogy a legmagasabban iskolázottak a megyei jogú városokban, elsősorban a megyeszékhelyeken találhatók, de a fővárosiak között is erőteljesen felülreprezentáltak a diplomások es az érettségizettek. Talán nem meglepő módon, a községekben élők körében a legkedvezőtlenebb a fiatalok iskolázottsági szintje: a fiatalok negyede mindössze általános iskolai végzettséggel rendelkezik, s mindössze tizedüknek van felsőfokú végzettsége.[footnoteRef:45] [45:  Forrás: Ifjúság2008 Gyorsjelentés. 25. o.] 


Tovább nehezíti a kisiskolák helyzetét, hogy a szülők egy része más körzetben (feltehetően a környékbeli városokban) iskoláztatja gyermekét, ami nemcsak a létszámcsökkenést erősíti fel ezen intézmények körében, hanem a szegregációs tendenciákat is.
Mind tárgyi, mind személyi feltételrendszerükben általában elmaradnak az iskolák többségétől, s oktatási programjaik is rosszabb esélyt kínálnak olyan kulcsterületeken, mint például a nyelvoktatás, az információs és kommunikációs technikák elsajátítása, s még a speciális szükségletek kielégítése is kevésbé megoldott, mint a kedvezőbb tanuló-összetételű iskolákban.
Mindezek ellenére az eredményesség szempontjából a kisiskolák nem tekinthetőek kifejezetten gyengének: a tanulmányi teljesítményekhez kapcsolható mutatóik ugyan jelentős mértékben elmaradnak az átlagtól, viszont eredményesnek mondhatóak nevelési, szocializációs szempontból. Összességében azonban ezen kérdéskör ellentmondásossága is kiütközik: nemcsak „a tanulmányi és szocializációs eredményesség egymásnak ellentmondó tendenciái következtében, hanem a szocializációs eredmények és az iskolahasználók igényeinek való megfelelés terén tapasztalható belső ellentmondások miatt is. Mindezen ellentmondásos tendenciák mögött feltehetően a kistelepülések és iskoláik helyzetének, illetve életének sokszínűsége húzódik meg.”[footnoteRef:46] [46:  Imre 2009 http://www.ofi.hu/tudastar/valaszol-iskola/kistelepulesi-iskolak (2011.10.04.)] 

A kistelepülési iskolák adottságai inkább kedvezőtlenek abban a vonatkozásban is, hogy meg tudják-e oldani a tanulók hátteréből fakadó nehézségeket. S itt térnék át a bevezetőben tárgyalt másik problémára. 
A kérdésem az volt, hogy képes-e az iskolarendszer a társadalmi és kulturális egyenlőtlenségek spontán hatásait csökkenteni, vagy megőrzi ezeket?
A válasz egyértelműen nem. S bár a minta nem volt az egész kistérségen belül átfogó, (egy ilyen arányú vizsgálat ezen körülmények között lehetetlen lett volna), mégis elmondható, hogy a szülők státusbeli és végzettségbeli hátrányai meghatározzák a gyerekek tanulmányait is. Természetesen voltak olyan esetek is, amikor valakinek sikerült „kitörni”, de általánosságban nem ez volt a jellemző. 

Az iskolarendszeren belüli és azon kívüli tényezők hatása nehezen választható szét. Úgy tűnik, hogy esetünkben az iskolarendszeren kívüli tényezők között a szülők által elért iskolai végzettség és a család gazdasági, kulturális adottsága a meghatározó, az intézményi ellátottság szerepe jóval kevésbé jelentős. Ezek a különbségek megjelennek az iskolában, a tanulók összetételében is, s ezek megjelenését erősítik az iskolázásban megfigyelhető szegregációs tendenciák (a községekből városba járók, ill. a körzeten kívülről beiskolázott tanulók arányának növekedése). Az iskolák, úgy tűnik, nem rendelkeznek megfelelő eszközökkel a helyzet kezelésére. Kulcsfontosságú: a megfelelő képesítéssel rendelkező pedagógusok hiánya, továbbképzésük mértéke, az oktatási programkínálat szerénysége, a motiválás lehetőségének szerénységét (versenyeken való részvétel) és a szociális jellegű, kompenzálást lehetővé tevő ellátás viszonylagos hiánya.
Ezek a nagy különbséget rejtő tényezők tudnának a hátrányos helyzetű tanulókkal foglalkozó iskolákban az oktatás eredményességéhez hozzájárulni, s ezek kompenzálhatnák a szülői háttér negatív hatásait.[footnoteRef:47] Ezek hiányában a problémák újratermelődésével számolhatunk. Az iskolarendszeren kívüli és azon belüli tényezőket összevetve úgy tűnik, jelentősebb a rendszeren kívüli tényezők hatása, de ehhez sajátos módon hozzáadódnak az iskolarendszeren belüli hiányosságok, aminek következtében az iskolarendszer feltehetően nem képes csökkenteni az induló hátrányokat, vélhetően inkább felerősíti azokat. A szabad iskolaválasztási lehetőség egyfelől ösztönzőleg hat az iskolák egy részének munkájára, másfelől azonban más iskolák esetében jelentős mértékben megnehezíti a munkát. Az iskolák, a vizsgált térségben, s annak kisebb településein nem tudnak elég sikeresen megbirkózni a nehéz s a szegregációs folyamatokkal súlyosbított helyzetükkel. [47:  Imre 2009 http://www.ofi.hu/tudastar/oktatas-tarsadalmi/iskolai-hatrany (2011.10.04.)
] 

Mellékletek 
I. KÉRDŐÍV
1. Nemed

1 – Nő			2 – Férfi

2. Melyik évben születtél?

……….		0 – Nincs válasz

3. Állandó lakhelyed

…………………………………. (a település neve)
0 – Nincs válasz

4. Mi édesanyád (eltartód) legmagasabb iskolai végzettsége?

1 – 8 általános alatt
2 – 8 általános
3 – Szakmunkásképző, szakiskola
4 – Középiskola
5 – Főiskola, egyetem
99 – Nem tudom
0   – Nincs válasz

5. Mi édesapád (eltartód) legmagasabb iskolai végzettsége?

1 – 8 általános alatt
2 – 8 általános
3 – Szakmunkásképző, szakiskola
4 – Középiskola
5 – Főiskola, egyetem
99 – Nem tudom
0   – Nincs válasz



6. Hányan laktok együtt egy lakásban?A teljes létszámot írd be!
 Ne felejtsd el saját magadat is beleszámolni!

……………………
99 – Nem tudom
	0   – Nincs válasz

7. Kikkel laksz együtt egy lakásban?
(Karikázd be a megfelelő személyek előtt található számokat! Több választ is megjelölhetsz!) 
1   - Édesanyámmal
2   - Édesapámmal
3   - Nevelőanyámmal 
4   - Nevelőapámmal 
5   - Nagymamámmal 
6   - Nagypapámmal
7   - Testvéremmel/testvéreimmel
8   - Unokatestvéremmel/unokatestvéreimmel
9   - Más rokonaimmal (nagybácsival, nagynénivel stb.)
10 - Más személyekkel (nem rokonokkal)
99 - Nem tudom
0   - Nincs válasz

8. Hány szobás az a ház /lakás, amiben most laktok?

1 – Egyszobás
2 – Kétszobás
3 – Háromszobás
4 – Négyszobás
5 – Ennél is több: …………………. (Írd le a darabszámot!)
99 – Nem tudom
0   – Nincs válasz


9. Van-e a családotok tulajdonában…?
Ha van az adott tárgy, írd be annak darabszámát, ha nincs X jellel jelölj!

	
	Tárgy
	Van/db
	Nincs
	Nem tudom
	Nincs válasz

	A
	Személyautó
	
	
	99
	0

	B
	Asztali számítógép
	
	
	99
	0

	C
	Laptop/notebook
	
	
	99
	0

	D
	Színes tv
	
	
	99
	0

	E
	Hí-fi berendezés
	
	
	99
	0

	F
	Mobiltelefon
	
	
	99
	0

	G
	Video kamera
	
	
	99
	0

	H
	Mosogatógép
	
	
	99
	0

	I
	Automata mosógép
	
	
	99
	0

	J
	Hétvégi ház, nyaraló
	
	
	99
	0



10. Hogyan osztályozod az alábbiakat?
(A megfelelő választ karikázd be!)

	
	Tényezők
	Kiváló
	Jó
	Rossz
	Nagyon rossz
	Nem tudom
	Nincs válasz

	A
	Lakásotok nagysága
	4
	3
	2
	1
	99
	0

	B
	Lakásotok felszereltsége
	4
	3
	2
	1
	99
	0

	C
	Településeden belüli szórakozási lehetőségek
	4
	3
	2
	1
	99
	0

	D
	Településen belüli művelődési lehetőségek
	4
	3
	2
	1
	99
	0

	E
	Településen belüli sportolási lehetőségek
	4
	3
	2
	1
	99
	0





11. Van a családodban, ahol laksz munkanélküli?

1 – Egy fő
2 – Két fő
3 – Három vagy több fő
4 – Nincs
99 – Nem tudom
0   – Nincs válasz

12. Átlagosan mennyi pénzből gazdálkodsz havonta?

………………………………………….
99 – Nem tudom
	0   – Nincs válasz

13. Kérlek, jelöld, hogy mennyire vagy elégedett a következő dolgokkal. Ha egyáltalán nem vagy megelégedve, adjál 1-est, ha teljesen elégedett vagy, 5-öst. 
	
	
	Nem tudom
	Nincs válasz

	a., Jövőbeli kilátásaiddal.
	1
	2
	3
	4
	5
	99
	0

	b., Családod anyagi helyzetével.
	1
	2
	3
	4
	5
	99
	0

	c., Az iskoláddal.
	1
	2
	3
	4
	5
	99
	0

	d., A tanáraiddal.
	1
	2
	3
	4
	5
	99
	0

	e., Lakóhelyed nyújtotta lehetőségekkel (szórakozás, kultúra).
	1
	2
	3
	4
	5
	99
	0

	f., Életed eddigi alakulásával.
	1
	2
	3
	4
	5
	99
	0





14. Mennyire fontosak a jövőbeli munkáddal kapcsolatban a következő állítások?
Készíts egy rangsort, a legfontosabbat jelöld 1-essel, majd sorold be a többi értéket fontossági sorrendben!

	A
	Sok pénzt lehessen keresni vele.
	

	B
	Olyanokkal legyek együtt, akiket szeretek.
	

	C
	Felnézzenek rám az emberek.
	

	D
	Ne kelljen félni a munkanélküliségtől, csődbemenéstől.
	

	E
	Munkám alkotó jellegű legyen.
	

	F
	Munkám érdekes és változatos legyen.
	


99 – Nem tudom
0   – Nincs válasz

15. Mi az a legmagasabb iskolai végzettség, amelyet szeretnél elérni?
(Csak egyet karikázz be!)

1 - Elvégezni a nyolc általánost
2 - Szakmunkás-végzettséget szerezni
3 - Érettségizni
4 - Technikusi képzettséget szerezni
5 - Diplomát szerezni felsőfokú alapképzésen (korábban főiskola)
6 - Diplomát szerezni felsőfokú mesterképzésen (korábban egyetem)
7 - Doktori fokozatot szerezni 
99 – Nem tudom
0   – Nincs válasz




16. Miután befejezted a tanulmányaidat, hol képzeled el a jövődet? (Csak egy választ jelölj meg!)

1 – Jelenlegi lakhelyemen
2 – A megyében egy (másik) városban
3 – A megyében egy (másik) faluban
4 – Budapesten
5 – Más megyében, városban
6 – Más megyében, falun
7 – Külföldön
99 – Nem tudom
0   – Nincs válasz

17. Kérlek, rangsorold a következőket! 1-est kapjon az, ami a legjobban hiányzik/hiányozna a településedről és 12-est az, amelyik a legkevésbé!
	A
	diszkó
	

	B
	konditerem
	

	C
	mozi
	

	D
	ifjúsági klub
	

	E
	cukrászda
	

	F
	pizzéria
	

	G
	múzeum
	

	H
	sportcsarnok
	

	I
	internet hozzáférés
	

	J
	uszoda
	

	K
	könyvtár
	

	L
	Egyéb: ………………………..
	
















99 – Nem tudom
0   – Nincs válasz



18. Milyen gyakran végzed a táblázatban felsorolt szabadidős tevékenységeket? Kérlek, jelöld be azt is, hogy többnyire kivel végzed ezeket! Csak egy lehetőséget karikázz be!                99=Nem tudom  0=Nincs válasz
a.,Gyakoriság:	6= naponta			b.,Kivel?:	1= egyedül
5= hetente					2= barátokkal		
4= havonta				 	3= családtaggal
3= évente többször			 	
		2= évente, kétévente egyszer			
			1= soha
	
	Tevékenységforma
	Gyakoriság
	Kivel?

	A
	TV híradó: politikai műsor,…
	6
	5
	4
	3
	2
	1
	99
	0
	1
	2
	3
	99
	0

	B
	TV-nézés: kultúra, tudomány,…
	6
	5
	4
	3
	2
	1
	99
	0
	1
	2
	3
	99
	0

	C
	TV-nézés: film, szórakoztató műsor
	6
	5
	4
	3
	2
	1
	99
	0
	1
	2
	3
	99
	0

	D
	Rádiózás: hírek, kultúra
	6
	5
	4
	3
	2
	1
	99
	0
	1
	2
	3
	99
	0

	E
	Rádiózás: zenehallgatás
	6
	5
	4
	3
	2
	1
	99
	0
	1
	2
	3
	99
	0

	F
	Szépirodalom olvasása
	6
	5
	4
	3
	2
	1
	99
	0
	1
	2
	3
	99
	0

	G
	Sportolás
	6
	5
	4
	3
	2
	1
	99
	0
	1
	2
	3
	99
	0

	H
	Számítógépes játék
	6
	5
	4
	3
	2
	1
	99
	0
	1
	2
	3
	99
	0

	I
	Internetezés: „csetelés”, böngészés
	6
	5
	4
	3
	2
	1
	99
	0
	1
	2
	3
	99
	0

	J
	Internetezés: tanulás céljából
	6
	5
	4
	3
	2
	1
	99
	0
	1
	2
	3
	99
	0

	K
	Ifjúsági klub, egyéb klub program látogatása
	6
	5
	4
	3
	2
	1
	99
	0
	1
	2
	3
	99
	0

	L
	Múzeumlátogatás
	6
	5
	4
	3
	2
	1
	99
	0
	1
	2
	3
	99
	0

	M
	Színházlátogatás
	6
	5
	4
	3
	2
	1
	99
	0
	1
	2
	3
	99
	0

	N
	Mozi
	6
	5
	4
	3
	2
	1
	99
	0
	1
	2
	3
	99
	0

	O
	Újságolvasás, napilap
	6
	5
	4
	3
	2
	1
	99
	0
	1
	2
	3
	99
	0

	P
	Folyóirat (heti, havi) olvasás
	6
	5
	4
	3
	2
	1
	99
	0
	1
	2
	3
	99
	0

	Q
	„Kocsmázás”
	6
	5
	4
	3
	2
	1
	99
	0
	1
	2
	3
	99
	0

	R
	Diszkó, szórakozóhely
	6
	5
	4
	3
	2
	1
	99
	0
	1
	2
	3
	99
	0

	S
	Kirándulás, túrázás
	6
	5
	4
	3
	2
	1
	99
	0
	1
	2
	3
	99
	0

	T
	Nyaralás/telelés belföldön
	6
	5
	4
	3
	2
	1
	99
	0
	1
	2
	3
	99
	0

	U
	Nyaralás/telelés külföldön
	6
	5
	4
	3
	2
	1
	99
	0
	1
	2
	3
	99
	0

	V
	„plázázás”/vásárlás
	6
	5
	4
	3
	2
	1
	99
	0
	1
	2
	3
	99
	0

	W
	Házimunka, kerti munka
	6
	5
	4
	3
	2
	1
	99
	0
	1
	2
	3
	99
	0




19. Kivel töltöd általában a szabadidődet? (Csak egy lehetőséget karikázz be!)

1 - Barátaiddal
2 - Családoddal
3 - Egyedül 
4 - Egyéb válasz  …………………………………………………..(kivel?)
	99 – Nem tudom
0   – Nincs válasz

20. Általában hogyan jutsz el reggel az iskolába? Válaszd ki azt a közlekedési módot, amely a te esetedben a legjellemzőbb! (Csak egy lehetőséget jelölj meg!)

1 - Csak gyalog megyek, közlekedési eszközt nem veszek igénybe
2 - Kerékpárral, motorral megyek
3 - Távolsági tömegközlekedési eszközön (távolsági autóbuszon, vonaton) utazom
4 - Autón, motoron visznek a szüleim (vagy rokonaim, ismerőseim)
5 - Iskolabusz visz
99 – Nem tudom
0   – Nincs válasz

21. Mennyire szeretsz iskolába járni? Kérlek, jelöld be a skálán, ahol a 1, azt jelenti, hogy egyáltalán nem szeretsz, a 10 pedig azt, hogy nagyon szeretsz.

egyáltalán nem							      nagyon     	
	1	2	3	4	5	6	7	8	9	10		
99 – Nem tudom
0   – Nincs válasz

22. Mennyire szeretsz tanulni?

 egyáltalán nem							      nagyon       
	1	2	3	4	5	6	7	8	9	10		
99 – Nem tudom
0   – Nincs válasz

23. Mennyit kell tanulnod….

a., … tanulási időben?

nagyon keveset						        nagyon sokat      
	1	2	3	4	5	6	7	8	9	10		
99 – Nem tudom
0 – Nincs válasz

b., … tanulási időn kívül?

nagyon keveset						        nagyon sokat      
	1	2	3	4	5	6	7	8	9	10		
99 – Nem tudom
0   – Nincs válasz

24. Szerinted min kellene javítani az iskolád ellátásában?

	Ellátási kategóriák
	Nem kell javítani
	Javítani kell
	Nem tudom
	Nincs válasz

	a., Számítógép-állomány növelésén
	1
	2
	99
	0

	b., Számítógép-állomány korszerűsítésén
	1
	2
	99
	0

	c., Tornatermi felszereltségen
	1
	2
	99
	0

	d., Tanórán kívüli programokon
	1
	2
	99
	0

	e., Nyelvoktatás színvonalán
	1
	2
	99
	0

	f., Egyéb, éspedig: …………………….
	1
	2
	99
	0




25. Kérlek, jelöld be a következő állításoknál, hogy az mennyire jellemző iskoládra!
(A skálán az 1-es az egyáltalán nem jellemző, míg a 5-ös a nagyon jellemző.)

	
	
	
	Nem tudom
	Nincs 
válasz

	A
	A pedagógusok szakmailag felkészültek.
	5
	4
	3
	2
	1
	99
	0

	B
	A tanárok képesek fegyelmet tartani.
	5
	4
	3
	2
	1
	99
	0

	C
	Az iskolám felkészít az életre.
	5
	4
	3
	2
	1
	99
	0

	D
	Az órai számonkérés összhangban van a leadott anyaggal.
	5
	4
	3
	2
	1
	99
	0

	E
	Az iskolámban megtanítanak tanulni.
	5
	4
	3
	2
	1
	99
	0

	F
	A pedagógusok minden segítséget megadnak a tanuláshoz.
	5
	4
	3
	2
	1
	99
	0

	G
	A tanárok foglalkoznak a diákok egyéni problémáival is.
	5
	4
	3
	2
	1
	99
	0

	H
	Az iskolámban minden szükséges információhoz hozzá lehet jutni.
	5
	4
	3
	2
	1
	99
	0

	I
	A diákok teljesítményét reálisan értékelik.
	5
	4
	3
	2
	1
	99
	0



26. Milyen volt a bizonyítványod az elmúlt tanév végén?

1 - Elégtelen (bukás)
2 - Elégséges, (2- 2,5-ös átlag)
3 - Közepes (2,6-3,5)
4 - Jó (3,6-4,5)
5 - Jeles, (4,51 fölött)
99 – Nem tudom
0   – Nincs válasz



27. Milyen típusú iskolába jársz?
1 - Általános iskola » (A 28. és 29. kérdésre már ne válaszolj!)
2 - Gimnázium 
3 - Szakközépiskola

»Csak a középiskolásokra vonatkozó kérdések! (28., 29. kérdés)
28. Kérlek, karikázd be, hogy mennyire igazak rád a felsorolt állítások.
Azért választottad ezt az iskolát, mert ...
	
	Teljesen igaz
	Inkább igaz
	Inkább nem igaz
	Egyáltalán nem igaz
	Nem tudom
	Nincs válasz

	a., a szüleid/tanáraid ezt tanácsolták.
	4
	3
	2
	1
	99
	0

	b., barátaid is ezt választották.
	4
	3
	2
	1
	99
	0

	c., ez érdekelt leginkább.
	4
	3
	2
	1
	99
	0

	d., közel van a lakóhelyedhez.
	4
	3
	2
	1
	99
	0

	e., ezzel a végzettséggel könnyű elhelyezkedni.
	4
	3
	2
	1
	99
	0

	f., ezzel a végzettséggel sok pénzt lehet keresni.
	4
	3
	2
	1
	99
	0

	g., tovább akarsz tanulni egyetemen vagy főiskolán.
	4
	3
	2
	1
	99
	0

	h., nem volt más lehetőséged.
	4
	3
	2
	1
	99
	0



29. Hová sorolod iskoládat az előrejutási esélyed szempontjából?

nagyon rossz						              nagyon jó	 
	1	2	3	4	5	6	7	8	9	10		
99 – Nem tudom
0   – Nincs válasz


KÖSZÖNÖM A VÁLASZADÁST!
II. Melléklet

A csornai kistérség településeinek állandó lakosainak száma

	Település 
	Állandó lakosok száma (fő) 

	Acsalag
	478

	Bágyogszovát
	1354

	Barbacs
	771

	Bezi* 
	475

	Bogyoszló
	664

	Bősárkány
	2163

	Cakóháza 
	67

	Dör
	616

	Egyed
	577

	Farád
	2030

	Fehértó
	489

	Győrsövényház
	811

	Jobaháza
	561

	Kóny
	2708

	Maglóca 
	90

	Magyarkeresztúr
	468

	Markotabödöge 
	500

	Páli 
	422

	Pásztori
	387

	Potyond
	102

	Rábacsanak 
	568

	Rábapordány
	1130

	Rábasebes
	108

	Rábaszentandrás
	522

	Rábatamási 
	1029

	Rábcakapi
	189

	Sopronnémeti 
	285

	Szany 
	2342

	Szil 
	1411

	Szilsárkány 
	695

	Tárnokréti8
	218

	Vág
	576

	Zsebeháza 
	140

	Csorna
	10834

	Összesen
	35790




III. Melléklet: Ábra és táblázat jegyzék


1. ábra. Állandó lakosok száma a kistérségben					20. oldal
2. ábra. "Osztályozd lakásotok minőségét!"						39. oldal
3. ábra. "Mennyire szeretsz iskolába járni?"						42. oldal
4. ábra. "Mennyire vagy elégedett az iskoláddal?"					43. oldal
5. ábra. "Mennyire vagy elégedett a tanáraiddal?"					43. oldal
6. ábra. "Mennyire vagy elégedett jövőbeni kilátásaiddal?"				45. oldal
7. ábra. "Mi a legmagasabb iskolai végzettség, amelyet szeretnél elérni?"		46. oldal
8. ábra. "Hova sorolod iskoládat előrejutási esélyed szempontjából?"			47. oldal
9. ábra. "Miért ezt az iskolát választottad?"						48. oldal
10. ábra. "Mennyire vagy elégedett az iskoláddal?"					54. oldal
11. ábra. "Mennyire vagy elégedett a tanáraiddal?"					54. oldal
12. ábra. "Mennyire jellemzőek az állítások az iskoládra?"				57. oldal
13. ábra. "Hol képzeled el a jövődet?"						59. oldal
14. ábra. "Osztályozd a településen belüli lehetőségeket!"				61. oldal



1. táblázat. Az iskolák vizsgált osztályinak tanulólétszáma				35. oldal
2. táblázat. Az apa iskolai végzettsége a gyerek iskolatípusa szerint			36. oldal
3. táblázat. Az anya iskolai végzettsége a gyerek iskolatípusa szerint			36. oldal
4. táblázat. A családban lévő munkanélküliek száma					37. oldal
5. táblázat. A gyerekek tanulmányi átlagának iskolatípusok szerinti megoszlása		40. oldal
6. táblázat. "Szerinted min kellene javítani az iskolád ellátásában?"			56. oldal
[bookmark: _GoBack]

Én, Elek Veronika, kijelentem, hogy a szakdolgozat saját szellemi termékem, azt más szakon szakdolgozatként nem nyújtották be, és csak a megjelölt segédeszközöket használtam.



…....................................................................
Állandó lakosok száma 
Állandó lakosok száma  (2007. január 1.)	Acsalag	Bágyogszovát	Barbacs	Bezi* 	Bogyoszló	Bősárkány	Cakóháza 	Dör	Egyed	Farád	Fehértó	Győrsövényház	Jobaháza	Kóny	Maglóca 	Magyarkeresztúr	Markotabödöge 	Páli 	Pásztori	Potyond	Rábacsanak 	Rábapordány	Rábasebes	Rábaszentandrás	Rábatamási 	Rábcakapi	Sopronnémeti 	Szany 	Szil 	Szilsárkány 	Tárnokréti8	Vág	Zsebeháza 	478	1354	771	475	664	2163	67	616	577	2030	489	811	561	2708	90	468	500	422	387	102	568	1130	108	522	1029	189	285	2342	1411	695	218	576	140	

Lakásminőséggel való elégedettség
nagyon rossz	lakás nagysága	lakás felszereltsége	1	0	rossz	lakás nagysága	lakás felszereltsége	1	2	jó	lakás nagysága	lakás felszereltsége	49	47	kiváló	lakás nagysága	lakás felszereltsége	29	30	Iskolábajárás szeretete	nagyon szeret	szeret	nem szeret	egyáltalán nem szeret	5	40	24	9	Iskolával való elégedettség	egyáltalán nem elégedett	inkább nem elégedett	elégedett is meg nem is	inkább elégedett	teljesen elégedett	2	5	24	31	18	Tanárokkal való elégedettség
Tanárokkal való elégedettség	egyáltalán nem elégedett	inkább nem elégedett	elégedett is meg nem is	inkább elégedett	teljesen elégedett	3	7	26	27	16	Jövőbeni kilátással való elégedettség
Értékesítés	egyáltalán nem elégedett	nem elégedett	elégedett is meg nem is	elégedett	teljesen elégedett	1	8	27	36	8	Kívánt iskolai végzettség	doktori	egyetemi diploma	főiskolai diploma	technikusi	érettségi	szakmunkás	3	14	29	3	17	11	Előrejutási esély
nagyon rossz	Gimnázium	Szakközépiskola	0	1	rossz	Gimnázium	Szakközépiskola	3	2	közömbös	Gimnázium	Szakközépiskola	11	7	jó	Gimnázium	Szakközépiskola	11	9	nagyon jó	Gimnázium	Szakközépiskola	7	7	Iskolaválasztás
szülő/tanár javaslatára	Gimnázium	Szakközépiskola	16	9	barátok miatt	Gimnázium	Szakközépiskola	9	1	érdekli	Gimnázium	Szakközépiskola	23	19	közel van	Gimnázium	Szakközépiskola	20	16	könnyű elhelyezkedés miatt	Gimnázium	Szakközépiskola	16	14	jó pénzkeresési lehetőség	Gimnázium	Szakközépiskola	12	6	tovább akar tanulni	Gimnázium	Szakközépiskola	23	23	nem volt más lehetősége	Gimnázium	Szakközépiskola	4	2	
Iskolával való elégedettség iskolatípusok szerint
teljesen elégedtett	Általános iskola	Gimnázium	Szakközépiskola	5	1	12	inkább elégedett	Általános iskola	Gimnázium	Szakközépiskola	8	12	11	elégedett is meg nem is	Általános iskola	Gimnázium	Szakközépiskola	5	17	2	inkább nem elégedett	Általános iskola	Gimnázium	Szakközépiskola	1	2	2	egyáltalán nem elégedett	Általános iskola	Gimnázium	Szakközépiskola	0	2	0	
Tanárokkal való elégedettség iskolatípusok szerint
teljesen elégedett	Általános iskola	Gimnázium	Szakközépiskola	7	0	9	inkább elégedett	Általános iskola	Gimnázium	Szakközépiskola	8	8	11	elégedett is meg nem is	Általános iskola	Gimnázium	Szakközépiskola	4	18	4	inkább nem elégedett	Általános iskola	Gimnázium	Szakközépiskola	0	5	2	egyáltalán nem elégedett	Általános iskola	Gimnázium	Szakközépiskola	0	2	1	Iskolák értékelése
Általános iskola	pedagógusok szakmai felkészültsége	fegyelem tartása	anyag-számonkérés összhangja	az iskola tanít tanulni	segítségadás	egyéni problémákkal való törődés	szükséges információkhoz való hozzájutás	reális értékelés	79	53	74	84	89	58	58	74	Gimnázium	pedagógusok szakmai felkészültsége	fegyelem tartása	anyag-számonkérés összhangja	az iskola tanít tanulni	segítségadás	egyéni problémákkal való törődés	szükséges információkhoz való hozzájutás	reális értékelés	82	17	50	35	38	20	35	32	Szakközépiskola	pedagógusok szakmai felkészültsége	fegyelem tartása	anyag-számonkérés összhangja	az iskola tanít tanulni	segítségadás	egyéni problémákkal való törődés	szükséges információkhoz való hozzájutás	reális értékelés	89	81	77	70	85	70	70	59	
Jövőbeni lakhely
Értékesítés	jelenlegi lakhely	megyei másik város	megyei másik falu	Budapest	másik megye, város	másik megye, falu	külföld	12	20	6	4	12	0	20	Település lehetőségeinek osztályozása
kiváló	Szórakozási lehetőségek 	Sportolási lehetőségek	Művelődési lehetőségek 	5	16	2	jó	Szórakozási lehetőségek 	Sportolási lehetőségek	Művelődési lehetőségek 	23	37	32	rossz	Szórakozási lehetőségek 	Sportolási lehetőségek	Művelődési lehetőségek 	34	18	33	nagyon rossz	Szórakozási lehetőségek 	Sportolási lehetőségek	Művelődési lehetőségek 	15	8	11	83

